Odluka o načinu raspoređivanja maksimalnog broja detaširanih radnika na poslodavce sa teritorije Republike Srbije - Biljana Trifunović\nOdluka o načinu raspoređivanja maksimalnog broja detaširanih radnika na poslodavce sa teritorije Republike Srbije\n(“Sl. glasnik RS”, br. 74/2019 i 109/2020)\nOvom odlukom utvrđuje se način raspoređivanja utvrđenog maksimalnog broja detaširanih radnika u Saveznu Republiku Nemačku na poslodavce sa teritorije Republike Srbije (u daljem tekstu: kontingent), u skladu sa Sporazumom između Saveznog izvršnog veća Skupštine Socijalističke Federativne Republike Jugoslavije i Vlade Savezne Republike Nemačke o upućivanju jugoslovenskih radnika organizacija udruženog rada iz Socijalističke Federativne Republike Jugoslavije i zapošljavanju u Saveznoj Republici Nemačkoj, na osnovu ugovora o izvođenju radova (“Službeni list SFRJ – Međunarodni ugovori”, broj 11/89), (u daljem tekstu: Sporazum).\nPrivredna komora Srbije (u daljem tekstu: Komora) obavlja sledeće poslove:\n– vrši raspoređivanje kontingenta,\n– vodi evidenciju o raspodeli kontingenta,\n– kontroliše korišćenje dodeljenog kontingenta i\n– pruža besplatne informacije i stručnu pomoć poslodavcima radi što veće iskorišćenosti kontingenta.\nStručne i administrativne poslove u vezi sa realizacijom ove odluke obavlja organizaciona jedinica nadležna za poslove detašmana (u daljem tekstu: nadležna organizaciona jedinica).\nNadležna organizaciona jedinica je dužna da:\n– razmotri zahteve privrednih subjekata za dodelu detašmana;\n– pripremi saglasnost za dodelu kontingenta zaposlenih po osnovu ugovora o izvođenju radova u Saveznoj Republici Nemačkoj, po pojedinačnom zahtevu privrednog subjekta za dodelu detašmana, koje izdaju ovlašćena lica Komore;\n– dostavlja predsedniku Komore izveštaje o aktivnostima na sprovođenju ove odluke.\nSvojeručni potpisi lica ovlašćenih za izdavanje Saglasnosti za dodelu detašmana (u daljem tekstu: Saglasnost), kao i otisci pečata koje koristi Komora na Saglasnostima, deponuju se u skladu sa zahtevima nadležnih organa Savezne Republike Nemačke.\nPredstavništvo Komore u Saveznoj Republici Nemačkoj, sa sedištem u Frankfurtu, pruža stručnu pomoć i podršku poslodavcima u obavljanju potrebnih procedura u Saveznoj Republici Nemačkoj.\nII NAČIN RASPODELE\nKomora je dužna da, po dobijanju informacije o utvrđivanju godišnjeg kontingenta i njegove strukture, odnosno potkontingenata po nomenklaturi Savezne republike Nemačke, za narednu detašmansku godinu koja počinje 1. oktobra tekuće godine, o tome obavesti privredne subjekte.\nObaveštenje iz stava 1. ovog člana obavezno sadrži sledeće informacije:\n– podelu na potkontingente po delatnostima;\n– odredbe o pravu učešća privrednih subjekata iz Republike Srbije u raspodeli kontingenta;\n– uslove i kriterijume koje privredni subjekti moraju da ispune za učešće u raspodeli kontingenta;\n– popis dokumentacije i podataka koje je privredni subjekt dužan da dostavi uz zahtev za dodelu detašmana.\nObaveštenje iz stava 1. ovog člana objavljuje se na portalu Komore.\nZa učešće u raspodeli kontingenta može da se prijavi privredni subjekt koji ispunjava sledeće uslove:\n– ima sedište u Republici Srbiji;\n– registrovan je za obavljanje delatnosti za koje se raspoređuje kontingent i\n– ima registrovano predstavništvo/poslovnu jedinicu u Saveznoj Republici Nemačkoj, odnosno ima potvrdu nadležnog organa u Saveznoj Republici Nemačkoj da je pokrenulo postupak otvaranja predstavništva/poslovne jedinice.\nPrivredni subjekt iz stava 1. ovog člana mora da ispuni sledeće kriterijume za dobijanje Saglasnosti:\n2) da od ukupnog poslovnog prihoda ima minimum 25% ostvarenog poslovnog prihoda u Republici Srbiji prikazanog u redovnom godišnjem finansijskom izveštaju predatom Agenciji za privredne registre;\n4) da upućuje na privremeni rad u inostranstvo maksimalno do 80% od ukupnog broja zaposlenih prema izveštaju Centralnog registra obaveznog socijalnog osiguranja na dan podnošenja Zahteva za dodelu detašmana; i\n5) da ima ostvaren ukupan poslovni prihod u visini od minimum 12.000.000,00 dinara (slovima: dvanaest miliona dinara) prikazanog u redovnom godišnjem finansijskom izveštaju predatom Agenciji za privredne registre.\nPrivrednom subjektu iz stava 1. ovog člana i sa njim povezanim pravnim licima, u smislu zakona kojim se uređuju privredna društva, može biti raspodeljeno maksimalno 20% od pripadajućeg podkontingenta, u okviru ukupnog kontingenta u toku jedne detašmanske godine.\nSaglasnost se izdaje na zahtev privrednog subjekta u pisanom obliku.\nObrasci zahteva iz stava 1. ovog člana se objavljuju na portalu Komore, a zahtev se podnosi Komori na jedan od sledećih načina:\n– u papirnom obliku, svojeručno potpisan od strane ovlašćenog lica podnosioca zahteva;\n– elektronskim putem u obliku digitalno potpisanog dokumenta, u skladu sa zakonom kojim se uređuju uslovi i način postupanja sa elektronskim dokumentom.\nUz zahtev iz člana 8. ove odluke prilaže se sledeća dokumentacija:\nZa izdavanje nove Saglasnosti:\n– fotokopija ugovora o izvođenju radova na nemačkom jeziku sa prevodom na srpski jezik, overena od strane ovlašćenog sudskog tumača za nemački jezik;\n– fotokopija dokaza o otvorenom predstavništvu/poslovnoj jedinici u Saveznoj Republici Nemačkoj.\nZa izdavanje duplikata Saglasnosti:\n– original izjave na memorandumu privrednog subjekta, potpisana od lica ovlašćenog za zastupanje privrednog subjekta o krađi, nestanku ili uništenju Saglasnosti, ukoliko se dokumentacija podnosi u papirnom obliku.\nZa izdavanje Saglasnosti usled promenjenih okolnosti realizacije osnovnog ugovora:\n– fotokopija dokumentacije koja potvrđuje promenjene okolnosti realizacije osnovnog ugovora, sa prevodom na srpski jezik, overena od strane ovlašćenog sudskog tumača za nemački jezik;\nPrilozi uz zahtev iz člana 8. ove odluke dostavljaju se u istom obliku kao i zahtev.\nKomora po potrebi može tražiti dostavljanje dodatne dokumentacije.\nUkoliko privredni subjekt želi da odustane od podnetog zahteva iz člana 8. ove odluke, dužan je da dostavi izjavu o tome uz navođenje razloga odustajanja.\nIzjava iz stava 4. ovog člana dostavlja se u istom obliku kao i zahtev.\nSaglasnost i potvrda o sadržini plana dinamike izvođenja radova (u daljem tekstu: Potvrda) izdaju se u papirnom obliku.\nSaglasnost obavezno sadrži:\n– naziv i adresu poslodavca iz Srbije, kao i inostranog partnera;\n– mesto izvođenja radova;\n– vreme izvođenja radova (početak i završetak);\n– broj radnika i meseci.\nSaglasnost može sadržati i vezu sa prethodno izdatom Saglasnošću.\nDuplikat Saglasnost obavezno sadrži sledeću napomenu na srpskom i nemačkom jeziku: “DUPLIKAT”/”DUPLIKAT”.\nSaglasnost se izdaje na zaštićenom obrascu odštampanom u Narodnoj banci Srbije – Zavod za izradu novčanica i kovanog novca, Topčider.\nPotvrda obavezno sadrži:\n– broj Saglasnosti;\n– plan dinamike;\n– naziv i adresu poslodavca iz Srbije;\n– mesto izvođenja radova i\n– vreme izvođenja radova (početak i završetak).\nSaglasnost i Potvrda obavezno sadrže pečat i potpis ovlašćenog lica Komore.\nPrivredni subjekt ima pravo da započne sa korišćenjem dodeljenog broja detaširanih radnika najkasnije u roku od tri meseca od dana izdavanja Saglasnosti.\nUkoliko zahtev iz člana 8. ove odluke nije kompletan ili se na osnovu priložene dokumentacije ne može utvrditi tačnost navedenih podataka, podnosilac zahteva se poziva da zahtev uredi u primerenom roku, koji ne može biti kraći od osam dana.\nUkoliko podnosilac zahteva ne uredi zahtev u ostavljenom roku, zahtev će se smatrati neurednim i kao takav će biti odbačen.\nSaglasnost se izdaje u roku od 15 radnih dana od dana prijema zahteva.\nKomora donosi rešenje o odbijanju zahteva ukoliko podnosilac zahteva ne ispunjava uslove ili kriterijume iz člana 7. st. 1-2. ove odluke, kao i ukoliko je u tekućoj detašmanskoj godini izvršeno raspoređivanje kontingenta.\nProtiv rešenja iz stava 2. ovog člana može se uložiti pravno sredstvo, u skladu sa odredbama zakona kojim je regulisano postupanje u upravnim stvarima.\nIII VOĐENJE EVIDENCIJE O RASPODELI KONTINGENTA I KONTROLA NJEGOVOG KORIŠĆENJA\nNadležna organizaciona jedinica vodi evidenciju o raspodeli i vrši kontrolu korišćenja kontingenta, tako da odobreni kontingent na godišnjem nivou, na prosečnom mesečnom nivou i po delatnostima ne bude prekoračen.\nKontrola korišćenja kontingenta vrši se na osnovu izveštaja nadležnih organa Savezne Republike Nemačke, a imajući u vidu i odobreni kontingent za tekuću detašmansku godinu, deo kontingenta koji se odnosi na građevinarstvo i deo kontingenta koji se odnosi na ostale delatnosti.\nUkoliko u toku detašmanske godine bude izvršena raspodela kontingenta, Komora će obustaviti izdavanje Saglasnosti za nove ugovore i izmene važećih ugovora u smislu povećanja obima radova i povećanja broja zaposlenih.\nIzuzetno od stava 3. ovog člana, privrednim subjektima kojima je Savezna agencija za rad u Štutgartu odobrila produžetak radova u trajanju od mesec dana, Komora može, nakon isteka tog perioda, izdati Saglasnost usled promenjenih okolnosti realizacije osnovnog ugovora za produžetak radova u trajanju od najviše dva meseca.\nNadležna organizaciona jedinica sačinjava izveštaj o raspoređivanju kontingenta za prethodnu detašmansku godinu.\nIzveštaj iz stava 6. ovog člana dostavlja se ministarstvu nadležnom za rad, najkasnije do 30. novembra tekuće godine za prethodnu detašmansku godinu.\nU cilju sprovođenja Sporazuma, Komora sarađuje sa nadležnim organima Savezne Republike Nemačke, radi sagledavanja mogućnosti povećanja kontigenata i rešavanja praktičnih spornih pitanja u vezi sa raspoređivanjem kontingenta.\nKomora čuva dokumentaciju u vezi sa realizacijom ove odluke u skladu sa propisima kojima se uređuje kancelarijsko poslovanje.\nOva odluka stupa na snagu i primenjuje se osmog dana od dana objavljivanja u “Službenom glasniku Republike Srbije”, osim odredbe člana 7. stav 2. tačka 2), koja se primenjuje od 1. marta 2020. godine.\nStupanjem na snagu ove odluke prestaje da važi Odluka o raspoređivanju utvrđenog maksimalnog broja detaširanih zaposlenih iz Republike Srbije u Saveznu Republiku Nemačku 14.03.1 broj 1/621 od 22. oktobra 2018. godine i 14.03 broj 1/16 od 21. avgusta 2019. godine.\nSamostalni član Odluke o izmenama i dopuni\nOdluke o načinu raspoređivanja utvrđenog maksimalnog broja detaširanih radnika na poslodavce sa teritorije Republike Srbije\n(“Sl. glasnik RS”, br. 109/2020)\nOva odluka stupa na snagu i primenjuje se osmog dana od dana objavljivanja u “Službenom glasniku Republike Srbije”, osim odredbi člana 1. stav 1. tačka 2) koja se primenjuje od 1. aprila 2022. godine i tačke 5) koja se primenjuje od 1. aprila 2021. godine.


Petković: SL izlazi iz prištinskih institucija ako se ne formira ZSO\nDirektor Kancelarije za KiM Petar Petković izjavio je da je ubedljiva pobeda Srpske liste na lokalnim izborima na Kosovu pokazala koliko je važno da srpski narod bude jedinstven.\nPetar Petković (Foto Kancelarija za KiM)\nPetković je dodao i da bi rezultate izbora trebalo da analiziraju u međunarodnoj zajednici, posebno oni koji su podržavali premijera Aljbina Kurtija u, kako je rekao, „akciji terora“ nad Srbima na severu.\n„Onako kako je bila snažna i ubedljiva pobeda Srpske liste i srpskog naroda na juče održanim izborima, neka svi dobro znaju da će isto tako da bude snažan odgovor ukoliko ne bude formirana Zajednica srpskih opština (ZSO) i ukoliko se ne uđe u institucionalne konkretne korake počevši od prvog sastanak u Briselu u novembru koji isključivo treba da bude posvećen razgovoru o implementaciji onoga što je dogovoreno 2013. godine“, rekao je Petković na konferenciji za novinare.\nUkoliko ne bude formirana ZSO, dodao je Petković, odgovor će biti takav da će „Srpska lista i srpski narod izaći iz svih prištinskih institucija na severu pokrajine“.\n„To je ono što svi vrlo dobro treba da znaju“, poručio je Petković.\n01.12.2021 Od 3. januara na Kosovo samo uz dokaz o potpunoj vakcinaciji (669)


Kod komšinice Popović sa četvrtog sprata pronađeni tračevi za masovno uništenje - Njuz.net\nKomšije su sumnjale da komšinica Popović raspolaže opasnim tračevima\nKod komšinice Popović sa četvrtog sprata pronađeni tračevi za masovno uništenje\nBEOGRAD, 9. avgust 2018, (Njuz) – Policija je kasno sinoć privela komšinicu Popović sa četvrtog sprata nakon što je, prilikom upada u njen stan pronašla tračeve za masovno uništenje.\nPrema izvorima sa lica mesta, neko od komšija, po svemu sudeći Dragan iz suterena, prijavio je komšinicu Popović nakon izjava predsednika Vučića da se zemlja mora braniti od tračeva.\nVeliki broj komšija je sumnjao da komšinica Popović raspolaže tračevima, ali ovo je prevazišlo naša očekivanja. Po svemu sudeći komšinica je već duže vreme u tajnosti proizvodila tračeve obogaćene detaljima, a razmere tračeva su, da su pali u pogrešne ruke, mogle ozbiljno da ugroze državnu bezbednost, kao i bezbednost svih koji žive u krugu od nekoliko stotina kilometara, izjavili su nadležni organi poslati na lice mesta.\nNakon privođenja, retko koji komšija je bio spreman da da izjavu, u strahu za svoju sigurnost i zbog mogućnosti odmazde tračevima.\n– Ne znam ja ništa. Komšinica Popović je bila mirna i povučena žena, niko u komšiluku se nije ovome mogao nadati. Čak i da je bilo nekih tračeva, to je sve bilo za ličnu upotrebu i u rekreativne svrhe, kaže komšija P.P iz stana 34 koji je želeo da ostane anoniman.\nIpak, bilo je i onih hrabrijih, poput komšinice sa sprata ispod.\n– Primetila sam da su joj u poslednje vreme, kad se okupimo na kafici u dvorištu, tračevi jači nego inače, a malo sam i sama pod njenim uticajem počela da sumnjam u istinitost onoga što nam serviraju preko novina, kaže ova nesrećna žena.\nKako se nezvanično saznaje, policija će stan komšinice Popović staviti pod karantin dok se u zaštitnim odelima ne pretraže svi ćoškovi u slučaju da ima ostataka tračeva koji bi mogli biti opasni po okolinu.\n09/08/2018 u 16:12\nBravo, vise i ne čitam normalne vesti.\nHa, ha, ovo je kao onaj skeč Monti Pajtona o smrtonosnom vicu…\n11/08/2018 u 11:06\nKomsinica je ocigledno razgranicila sa stanarima i Upravnikom zgrade…!\n17/08/2018 u 17:09\nBojim se da ste pogrešno stavili ime Popović, jer ju je moja komšinica Trifković nadjebala u izmišljotinama, prljavim podmetanjima komšijama, tračevima, i mržnjom prema ostalim komšijama zato što je pre trideset godina dobila stan solidarnosti od društvene firme koji je u vreme inflacije otkupila za deset maraka, Jedan od komšija ju je nagovorio da otkaže plaćanje održavanja SIZ-u stanovanja pa je za trideset godina uštedela 3600 Eura. Kada se komšiji ispod nje desio kvar jer je bacala masne otpatke u kanalizaciju pa se ona zaglavila, nije htela da da novac za odglavljivanju kanalizacije jer je mrzela komšiju zato što mu je stan na prizemlju, i zato što nema, kao ona, imanje koje je morala da obrađuje u drugoj republici. Stalno je komšiji parkirala auto ispod prozora dok nije skupila novac za kupovinu garaže koju je stavila na parking prostor bez dozvole vlasti. Ako je komšija bio protiv da plati popravke koja je ona organizovala skuplje nego što bi platio da je popravak organizovao sam, bez njenog organizovanja, ona bi ga devastirala sa tračevima da je protiv vlasti jer nije hteo da se dovede na vlast upravnik zgrade koga je ona postavila. Stalno je sedela ispred žive ograde i promatrala šta radi komšija da bi ga optužila da je ostavio nekoliko tegli za paradajz pored terase. Toliko je mrzela komšiluk da je sa svojim stvarima zakrčila požarni put iz zgrade i probala srušiti dimnjak koji je imao ventilator za provetravanje stanova(samo da komšijama bude gore). Tračeve je prosipala svaki put kada je prolazila hodnikom i stepeništem, pa su se neki i primili na njih. Na kraju je zbog silne mržnje i zavisnosti od tračeva dobila tešku bolest i odselila nazad na imanje odakle je došla.


Rusija će sprečavati spoljne pokušaje mešanja - 04.09.2019, Sputnik Srbija\nRuske vlasti presecaće sve pokušaje spoljnih snaga da utiču na situaciju unutar zemlje, izjavio je v. d. zamenika direktora pres-službe Ministarstva spoljnih... 04.09.2019, Sputnik Srbija\nTimohov je naveo citate iz tekstova izjava i intervjua političara, diplomata i novinara iz Sjedinjenih Američkih Država, Kanade, Velike Britanije i Evropske unije u kojima su informacije predstavljane jednostrano i u kojima su postojali direktni ili indirektni pozivi na učešće u neodobrenim akcijama.\n„Može se navesti još mnogo primera, ali već je jasno da Zapad sebe ne ograničava ispunjavanjem međunarodnih obaveza u pitanjima nemešanja u unutrašnje poslove suverenih država“, rekao je on na sastanku radne grupe Privremene komisije za zaštitu državnog suvereniteta i sprečavanju mešanja u unutrašnje poslove Rusije.\nPrema njegovim rečima, ta praksa se odnosi isključivo na zemlje koje nisu članice evroatlantskog bloka.\nTimohov je takođe rekao i da Ministarstvo stalno prati „globalno emitovanje“ i da je preuzelo kontrolu nad „slučajevima otvorenog mešanja“.\nOn je podsetio da je 8. avgusta Ministarstvo spoljnih poslova Rusije pozvalo privremenog poverenika za poslove Nemačke u Ministarstvo, a sledećeg dana i zamenika ambasadora Sjedinjenih Američkih Država.\nNa sastanku radne grupe Privremene komisije za zaštitu državnog suvereniteta i sprečavanje intervencija u unutrašnje poslove Rusije razgovarano je o pokušajima destabilizacije političke situacije u Moskvi tokom izbora za Gradsku dumu.\nU Moskvi su 14. i 27. jula i 3. avgusta održani nedozvoljeni mitinzi u organizaciji pripadnika opozicije kojima kandidature za izbore za odbornike Gradske dume Moskve nisu odobrene zbog velikog broja nevažećih potpisa.\nPolicija je na protestima zbog narušavanja javnog reda i mira pritvorila oko 1.700 ljudi.\nPre neodobrene akcije 3. avgusta na sajtu američke diplomatske misije u Moskvi i na nalogu Odeljenja Stejt departmenta SAD za konzularne poslove na Tviteru pojavila se trasa protestne šetnje sa pozivom da se ona izbegava. Ministarstvo spoljnih poslova Rusije je to shvatilo kao agitaciju i pokušaj mešanja u unutrašnje poslove Rusije.\nPortparolka Ministarstva Marija Zaharova izjavila je da je maršruta bila data gotovo za svaki minut šetnje, kao i da je Ambasada SAD aktivno komentarisala proteste.\nOsim toga, prema njenim rečima, nemačka televizija „Dojče vele“, koju finansira država Nemačka, prenosila je proteste na „antinovinarski način“, objavljujući na svom vebsajtu na ruskom jeziku pozive Moskovljanima da izađu na ulicu. Zaharova je obećala da će nemačku i američku stranu obavestiti o načinu na koji se diplomate i mediji mešaju u unutrašnje poslove države.


Grave osiguranje uz kotorvaroške ambasadore sporta\nKOTOR VAROŠ, 2. SEPTEMBRA – Da se dobar glas daleko čuje najbolje svjedoči današnja podrška Grave osiguranja fudbalskim veteranima Kotor Varoša, koji već petu godinu djeluju u okviru Udruženja za promociju i značaj sportske rekreacije Kotor Varoš.\nBrojna gostovanja u zemljama bivše Jugoslavije i najava međunarodnih turnira u skorijoj budućnosti bili su povod razgovora predstavnika fudbalskih veterana iz Kotor Varoša i direktora Grave osiguranja Veselina Petkovića o mogućim vidovima saradnje.\nZahvaljjujući Goranu Buniću, direktoru banjalučke filijale Atos osiguranja, koja će se do kraja godine spojiti sa Grave osiguranjem, nabavljeno je 25 kompleta sportske opreme u kojima će veterani sa ponosom nastupati na predstojećim utakmicama.\n„Kao Kotorvarošaninu izuzetno mi je drago što u gradu na obalama Vrbanje postoji jedna zdrava sportska priča u kojoj su druženje i prijateljstvo bez granica na prvom mjestu. Slobodno mogu reći da je riječ o izuzetnim sportskim i ljudskim veličinama koji su u ovom trenutku najbolji ambasadori Kotor Varoša“, istakao je Bunić.\nVeselin Petković, direktor Grave osiguranja koje se uspješno nametnulo svojim načinom i kvalitetom rada, je sa radošću prihvatio saradnju sa kotorvaroškim fudbalskim veteranima, a njegova želja je da ona bude nastavljena i u narednom periodu na obostrano zadovoljstvo.\n„Grave osiguranje je prepoznalo aktivnosti kotorvaroških fudbalskih veterana, a zahvaljujući njihovim nastupima u inostranstvu i zemljama okruženja i mi ćemo biti dio sportske priče koja ima za cilj da promoviše sportske vrijednosti“, rekao je Petković.\nKapiten kotorvaroških fudbalskih veterana Aleksa Vučanović se zahvalio rukovodstvu Grave osiguranja na doniranoj sportskoj opremi.\n„Podrška prvog osiguravajućeg društva sa stranim kapitalom i najuspješnijeg osiguravača života u Republici Srpskoj nam mnogo znači, ali i obavezuje da nastavimo nizati uspjehe na fudbalskim terenima“, poručio je Vučanović.\nPromociju novih dresova i sportskih torbi, koje je donirao bivši fudbaler „Mladosti“ Zoran Kovačić, Kotorvarošani će imati u na 3. Međunarodnom turniru prijateljstva u Kotor Varošu uz učešće osam ekipa.\nViše iz kategorije: « Kotor Varoš dobija novu zgradu opštine Foto dana : Selo Stopan (Dž. B.) »\nVaša IP adresa je : 66.249.72.13


Naučnici bi uskoro mogli da prave robote naših najdražih osoba nakon smrti\nŠvedski naučnici vjeruju da se vještačka inteligencija može da se iskoristi i stvori "potpuno svjesne kopije" naših najdražih osoba nakon smrti, prenosi "Daily mail", pozivajući se na Sputnjik.\nNaučnici traže volontere koji su spremni da ponude svoje preminule rođake za istraživanje. Oni bi koristili vještačku inteligenciju da rekonstruišu glasove onih koji su umrli kako bi omogućili članovima porodice komunikaciju sa njima, prenosi Blic.rs.\nOni se, takođe, nadaju da se vještačka inteligencija može koristiti za stvaranje robotskih klonova sposobnih za obavljanje sofisticiranih zadataka.\nU tom slučaju roboti bi mogli da odgovore na jednostavna pitanja vezana za vrijeme ili koliko je sati, ali i da ostvare stvarni fizički kontakt sa drugim ljudima.\nOvo možda zvuči kao naučna fantastika, ali ako ikada dođe do realizacije, digitalna besmrtnost bi mogla da postane pravi fenomen. Ovi naučnici nisu prvi koji su se istraživali ideje o očuvanju naših najdražih i naših sjećanja na njih.\nDoktor Mičio Kaku vjeruje da ćemo uskoro moći da prenesemo misli u robote, omogućavajući nam da razgovaramo sa našim voljenima nakon što mi ili oni umru.\n"Oni bi, zapravo, postali besmrtni", objasnio je Kaku.\nKaku smatra da je "samo pitanje vremena" kada će ova tehnologije postati realnost.\nIpak, on nije jedini koji misli da ćemo u budućnosti biti u mogućnosti da prikupljamo i sačuvamo od zaborava naša sjećanja. Tehnološki mogul i milijarder Ilon Mask ima cijelu kompaniju Neuralink posvećenu potencijalnoj realizaciji upravo toga. Neuralink razvija tehnologiju "neuronske čipke" koja plasira minijaturne elektrode za mozak u vidu implantata kako bi jednog dana možda uspjela da skida i ubacuje sjećanja.\nMask je rekao da će ti čipovi pomoći čovječanstvu da "dostigne simbiozu sa mašinama". Naime, on vjeruje da bi ovo ljudima možda dalo veću kontrolu nad vještačkom inteligencijom oko koje je i ranije izrazio strahovanja.\n- Mislim da ako možemo da se efikasno spojimo sa vještačkom inteligencijom u smislu poboljšanja nervne veze između korteksa i ljudske digitalne ekstenzije sebe, koja već postoji, ali ima probleme sa protokom, onda bismo efektno postigli simbiozu. Ne moramo da brinemo o nekom zlom diktatorskom obliku vještačke inteligencije jer smo svi kolektivna vještačka inteligencija - rekao je Mask.\nVještačka inteligencija Roboti


Glavne teme na samitu G20 – Sirija i zahladneli odnosi Amerike i Rusije\nGlavne teme na samitu G20 – Sirija i zahladneli odnosi Amerike i Rusije\nNamera američkog predsednika Baraka Obame da na ovonedeljnom samitu u Sankt Peterburgu (5. i 6. septembar) stavi na dnevni red pitanje Sirije, pokušaj je da popravi svoju situaciju u razgovoru sa predstavnicima „velike dvadesetorice“ pošto su mu i najbliži saveznici otkazali podršku u nameri da kazni režim Bašara al-Asada.\nKoliko će Obamini stavovi naići na razumevanje u krugu najrazvijenijih zemalja sveta, videće se vrlo brzo. Ali, ako protiv „prevaspitavanja raketama“ bude većina učesnika samita G-20 u Sankt Peterburgu, onda će eventualno bombardovanje Sirije biti samo Pirova pobeda Baraka Obame.\nA samit u severnoj ruskoj prestonici će se, čak i da nije problema Sirije, održati u atmosferi zahladnelih odnosa Amerike i Rusije, ne samo zbog toga što je Moskva dala privremeno utočište američkom prebegu Edvardu Snoudenu, nego i zbog toga što o najaktuelnijim međunarodnim problemima ove dve velike sile imaju različite stavove. Već je ranije objavljeno da nije planiran ni odvojeni susret Putina i Obame u Peterburgu.\nŠto se tiče „vojnih veza“ između Damaska i Moskve o kojima se često govori, one su uslovljene ekonomskim ispunjavanjem obaveza. Naime, Sirija će od Rusije dobiti devet „migova-29M“ kao i „29M2“ tek 2016. i još tri 2017. godine, izjavili su izvori bliski „Rosoboroneksportu“, državnoj organizaciji koja prodaje vojnu tehniku. Do sada je Sirija za „migove“ uplatila samo 30 posto od sume ugovora. U maju je dolazila delegacija iz Damaska ali nije uspela da nagovori rukovodstvo korporacije MiG da im daju avione na veresiju.\nIsto važi i za sisteme „S-300“. Nisu isporučeni iz istih razloga zbog kojih i „migovi“ – Sirija nije platila proizvođačima novac iz ugovora.\nInače, Rusija je već oprostila Siriji značajan dug iz sovjetskog vremena.


Radulović (DJB): Ako uništimo domaću privredu uništićemo i državu | Novinska agencija Beta\nPOLITIKA | 09.04.2020 14:20 > 09.04 14:20\nRadulović (DJB): Ako uništimo domaću privredu uništićemo i državu\nPredsednik Pokreta "Dosta je bilo" Saša Radulović izjavio je da su Srbiji potrebne razumne i racionalne mere koje će pomoći opstanku domaće privrede, a ne političke mere kakve sprovodi aktuelna vlast.\nOn je na konferenciji za novinare u Skupštini Srbije rekao da država u vreme pandemije treba da vodi računa o gradjanima, naročito onim najugroženijim, a to su stari i bolesni, ali i o domaćoj privredi.\n"Ako uništimo domaću privredu uništićemo državu i zato su nam potrebni odgovorni ljudi koji ne podležu histeriji i ne plaše ljude već donose mere u interesu gradjana", rekao je Radulović.\nNaveo je da je uvodjenje paketa ekonomskih mera u iznosu od pet milijardi evra pokazalo da je istina ono na šta je "Dosta je bilo" upozoravao duže vremena, a to je da u državnoj kasi ima novca, ali se neracionalno troši.\nU vezi s tim predložio je nekoliko mera koje bi morale da budu uvedene da bi se smanjile posledice pandemije, a koje bi bile pokrivene tom sumom.\n"Pod brojem jedan treba uvesti univerzalnu socijalnu zaštitu za gradjane. Svaka porodica koja ima tri člana treba da dobije po 25.000 dinara pomoći, dok svaka četvoročlana porodica treba da dobije 30.000 dinara pomoći", kazao je.\nŠto se tiče privrede, smatra da bi trebalo smanjiti poreze i doprinose progresivno za trećinu i to treba da bude usmereno ka domaćoj privredi, a ne prema stranim kompanijama koje već imaju dovoljno novca, a i dobile su subvencije od gradjana Srbije.\n"One kompanije koje zaradjuju manje treba da imaju veća oslobadjanja, a oni koji zaradjuju više manja", objasnio je.\nTakodje, deca treba da dobiju besplatne udžbenike, a boravak dece u obdaništima isto treba da bude besplatan, odnosno plaćen novcem iz budžeta, jer bi to bilo od velike pomoći roditeljima, dodao je on.\nRadulović je ponovio da je neophodno ukinuti policijski čas i da je to mera koju nijedna zemlja na svetu nije uvela, osim Srbije.


Građani EU od danas ne plaćaju roming | Ist Media\n08:44: PM Monday September 21, 2020\nObjavljeno 15. June 2017. at 12:47 piše Ist Media\nZakon EU o ukidanju naplate rominga ljudima koji koriste svoje mobilne telefone u inostranstvu danas je stupio na snagu u zemljama evropskog bloka, prenose agencije.\nEvropska komisija saopštila je da ukidanje rominga jedan od najvećih uspjeha Unije, preneo je BBC.\n“Svaki put kada evropski građani pređu granicu EU zbog odmora, posla, studija ili samo na jedan dan, morali su da brinu zbog korištenja svojih mobilnih telefona i velikih telefonskih računa kod kuće zbog naplate rominga”, navodi Komisija. U saopštenju se dodaje da je ovo telo radilo deset godina na ispravljanju ovog “tržišnog propusta”.\nOrganizacije za zaštitu prava potrošača upzoravaju da bi dodatni troškovi mogli da se pojave u slučaju da se prekorače ograničenja iz paketa koje korisnici redovno plaćaju.\nPiše Ist Media - 26. April 2018. 0\nPiše Ist Media - 17. April 2018. 0\nPoverenik za informacije od javnog značaja i zaštitu podataka o ličnosti Rodoljub Šabić izjavio je 17. aprila da Srbija nespremna…


Bez rizika - Clover reproizvedena alternativa kertridža HP 37Y je dostupna!\nUz prethodno razvijene modele proizvoda, 37A i 37X, Clover sa zadovoljstvom objavljuje da je i toner ketridž 37Y visokog kapaciteta štampe, za upotrebu u HP LJ Enterprise M608, M609 and MFP 631, 632, 633 serijama štampača od sada dostupan na tržištu. Tražnja za ovim proizvodima najčešće postoji u malim i srednjim preduzećima.\nClover reproizvedeno rešenje pruža jednako dobar učinak kao i OEM, ali uz značajne uštede u novcu po svakoj odštampanoj stranici. OEM kertridž primenjuje JetIntelligence tehnologiju, dok Clover krajnje odgovorno, poštujući patentna prava originalnog proizvođača, ugrađuje komponente ovog složenog sistema u svoje proizvode, čime obezbeđuje besprekoran kvalitet.\nGarantujemo vam potpuni mir, obzirom da su naši proizvodi usklađeni sa patentnim pravima, zdravstvenim i bezbednosnim regulativama, a sve to za samo delić troškova u odnosu na cenu originalnog proizvoda. Ostanite na bezbednoj strani uz pomoć Clover sigurnih rešenja!


Produžiti niz (VIDEO) – ZoomUe\nby Zoran Kanacki · Published 20 децембра, 2019 · Updated 20 децембра, 2019\nUŽICE – Posle pobede nad Vojvodinom, Slobodu u 12. kolu čeka utakmica protiv Metalca, koja se igra u subotu od 19 sati, u hali Veliki park.\nSloboda se iz Novog Sada vratila sa još jednom pobedom i sada se nalazi na poziciji broj dva, ispred dva ABA 2 ligaša Dinamika i Novog Pazara, kao i velikog ovogodišnjeg favorita za ovo regionalno takmičenje, Zlatibora.\nVojvodina je pala u Spensu zahvaljujući energiji Lučićevih pulena i ta utakmica je pokazala da Užičani poseduju kvalitet za sam vrh tabele. Bilo je loših perioda u toj utakmici za Slobodu, na kraju se igralo na jednu loptu i tas na vagi je prevagnuo na stranu Užičana. Treba naglasiti da je Sloboda igrala bez povređenog Nikolića koji je jedan od najboljih igrača, ali je ostatak ekipe odlično odreagovao i upisao još jednu pobedu.\nNaredni protivnik je Metalac iz Valjeva koji sa klupe predvodi Vlado Đokić, trener sa kojim je Sloboda svojevremeno pisala istoriju užičke košarke. Sada se sve isto dešava samo sa drugim Vladom, Lučićem. Ekipa igra dobro, a sve prati odlična hemija između igrača što je vidljivo na svakoj utakmici. Metalac igra promnenljivo, ima skor 4/7 i radi se o sastavu sa dosta mladih igrača pa Lučić ne želi ulogu favorita, mada im to svakako pripada, i po igri i po mestu na tabeli. Po rečima trenera Slobode Metalac je u početku imao dosta problema dok nisu kompletirali roster ali oni iz utakmice u utakmicu igraju sve bolje tako da treba očekivati dobru košarkašku predstavu.\nStefan Simić je neko od koga se očekuju dobre partije i on to iz utakmice u utakmicu pokazuje. Do sada je na svim mečevima bio dvocifren, a pored toga beleži i dovoljan broj asistencija i skokova i time dopronosi uspesima svog kluba. Smatra da ova mlada ekipa ima perspektvu, da može da izdrži sve pritiske jer se iz kola u kolo potvrđuju, kako kroz igru tako i kroz rezultat. Pred utakmicu sa Metalcem postoje odrđeni kadrovski problemi, ali se to kao i uvek mora gurnuti u stranu i ići ka novim pobedama.\nPodrška publike je uvek dobrodošla i nema sumnje da će Veliki park biti dobro popunjen za duel protiv Metalca koji je zakazan za subotu od 19 sati.\nNovih 109 novozaraženih u Zlatiborskom okrugu\nNext story U nedelju počinje zima\nPrevious story Stamatović:Zdrava Srbija i dalje deo Saveza za Srbiju


Obama: Ako diplomatija zataji - napadamo : Nadlanu.com\nObama: Ako diplomatija zataji - napadamo\nObjavljeno 14. sep 2013. / 19:30:54\nDanašnji dogovor predviđa da sirijsko hemijsko oružje bude potpuno uništeno do sredine sledeće godine, saopštili su šefovi diplomatija SAD i Rusije Džon Keri i Sergej Lavrov na zajedničkoj konferenciji za novinare u Ženevi.\nObama je kazao da će, ukoliko Sirija ne bude ispunila dogovorene obaveze, SAD zajedno sa Rusijom, Britanijom, Francuskom, Ujedinjenim nacijama pokušati da osiguraju da one budu sprovedene, uz moguće konsekvence.\nU Ženevi je danas dogovoreno da Sirija mora da preda potpuni spisak svog hemijskog oružja u roku od sedam dana, a da inspektori moraju biti na terenu najkasnije do novembra, a da uništenje hemijskog oružja mora da se okonča do polovine 2014. godine.\nKeri je, posle trodnevnih razgovora sa Lavrovom, rekao da svet sada očekuje da će režim sirijskog predsednika Bašara Asada ispuniti javno data obećanja, prenela je agencija Rojters.\nLavrov je kazao da telo UN za kontrolu hemijskog oružja najpre mora da odobri američko-ruski predlog, nakon čega će se uspostaviti vremenski okvir za uništenje sirijskog hemijskog naoružanja.\nPrema njegovim rečima, Moskva je spremna da usvoji novu rezoluciju Saveta bezbednosti UN koja će sadržati mere protiv onih koji prekrše zabranu upotrebe hemijskog oružja.\nU slučaju neuspeha ili eventualne upotrebe hemijskog oružja, pribeći će se merama predviđenim Sedmim poglavljem Povelje UN kojim je 15-članom Savetu bezbednosti dato ovlašćenje da preduzme korake počev od sankcija do vojnih intervencija.\nbarak obamahemijsko oružjesirijavojna intervencija


BUDIMPEŠTA 1 NOĆENJE - Rapsody Travel\nSpajanjem tri grada: Buda, Obuda i Pest 1873. godine nastala je jedinstvena Budimpešta, danas grad oko 2 miliona stanovnika, administrativni kulturni, naučni, privredni, trgovinski i saobraćajni centar Mađarske. Lepote Budimpešte doprinose 10 mostova i Kraljevska palata sa uzvišenjima pored Dunava sa budimske strane. I zapamtite, u Budimpešti niste bili ukoliko niste navratili u nadaleko čuvenu poslastičarnicu Žerbo, ukoliko niste zagledali izloge u ulici Vaci ili niste sebi priuštili zadovoljsktvo u nekoj od čardi…\nPolazak iz Beograda ispred Kuće cveća u 00:00 časova, a sastanak putnika je u 23:30. Putovanje autoputem preko Novog Sada (sa ulaskom u Novi Sad kod Lokomotive) i Subotice ka graničnom prelazu Horgoš. Nakon carinskih i pasoških formalnosti nastavak puta ka Budimpešti.\n2. DAN: (BUDIMPEŠTA- KRSTARENJE DUNAVOM (fakultativno))\n3. DAN: (BUDIMPEŠTA – SENTANDREJA (fakultativno) – TRŽNI CENTAR CAMPONA (fakultativno) – BEOGRAD)\nDoručak. Odjava iz hotela i pakovanje stvari do 9h. Slobodno vreme ili fakultativni polazak za Sentandreju. Razgledanje sa vodičem i slobodno vreme za šetnju po ovom baroknom gradiću, nerazdvojno vezanim za srpsku istoriju. Nakon toga, odlazak na fakultativni izlet - tržni centar Campona sa individualnom posetom Tropikarijumu. U popodnevnim časovima polazak za Srbiju iz centra Budimpešte.\n4. DAN: BUDIMPEŠTA - BEOGRAD\nTermini: Uskrs/Prvi maj\nSmeštaj na bazi 1 noćenja sa doručkom u hotelu sa 3* u 1/ 2 i 1/3 sobama.


Borenović i Šarović o novoj vlasti na nivou BiH | BL Portal\n15. Oktobra 2019. 18:19\nBranislav Borenović, predsjednik PDP-a, rekao je za “Nezavisne” da će sutra u Banjaluci razgovarati sa liderom SDS-a Mirkom Šarovićem i da će jedna od tema biti i mogućnosti nove parlamentarne većine na nivou BiH.\n“Razgovaraćemo o svemu, pa i o mogućnosti nove parlamentarne većine na nivou BiH”, kazao je Borenović i dodao da još niko iz PDP-a nije razgovarao sa SDA o ovome.\n“Prvo treba da dobijemo informaciju da li su propali razgovori između tri političke partije SNSD-a, SDA i HDZ BiH u vezi sa formiranjem vlasti ili još traju. Oni su potrošili godinu dana i nisu formirali novi Savjet ministara. Potrebno je vidjeti i da li je uopšte moguće imati 22 poslanika u Predstavničkom domu koji su spremni, prije svega, da odblokiraju rad parlamenta. To je prvi preduslov da bi se uopšte moglo razgovarati o nekoj normalizaciji parlamentarnog rada koji je blokiran zahvaljujući odluci parlamentaraca iz SNSD-a koji ne žele da dostave imena članova stalnih komisija”, kazao je Borenović, koji je i poslanik PDP-a u Predstavničkom domu.\n“Ako budem sjeo sa SDA, brzo ću naći 22 poslanika”, istakao je Šarović.\nDušanka Majkić (SNSD), delegat u Domu naroda BiH, kaže za “Nezavisne” da PDP i SDS na sve načine nastoje da se zadrže u vlasti.\n“Svako onaj ko misli da može nešto da napravi na državnom nivou mora poći od političke snage koju pojedine partije imaju unutar parlamenta, tako da, iako možda i postoji kapacitet da u Predstavničkom domu donesu odluku o tome da budu u parlamentarnoj većini, ipak mora se voditi računa da sve osim imenovanja Savjeta ministara mora da prođe kroz Dom naroda. Nemaju nikakvu šansu, a toga su svjesni i u SDA, koja bi rado izabrala SDS i PDP da ponovo bude u vlasti, ali su svjesni koliko je tanak taj kapacitet”, kaže ona.\n“EU se sa svoje strane zalaže da se vlast formira, ali očito su i oni nemoćni, tako da BiH i dalje nezaustavljivo juri prema dnu po svim kriterijumima”, kazala je Majkićeva.\nSafet Softić, potpredsjednik SDA, kaže za “Nezavisne” da je moguće napraviti novu parlamentarnu većinu u Predstavničkom domu BiH koji bira i Vijeće ministara, ali da to ne bi riješilo problem s obzirom na to da bi ključni zakoni bili blokirani u Domu naroda BiH.\n“Znam da razgovori između stranaka koje čine parlamentarnu većinu traju, da ima pomaka, da se stvari miču i da je moguće da dođe do sastanka i rješenja”, ističe Softić, koji je i poslanik u Predstavničkom domu BiH.\n“To znači da su, kako sada izgleda i šta govore, samo blijeda kopija politike SNSD-a i zbog toga će i dalje biti opozicija u RS”, poručuje Đonlagić.\n“Ja se nadam da će to biti brzo i da nećemo ići u iduću godinu sa ovakvom situacijom, jer iduće godine su lokalni izbori i mi znamo, htjeli ili ne, imali ambicija ili ne, da se fokus od proljeća na taj dio prebacuje i ta će kriza još biti dublja”, istakao je Bevanda, koji je i visoki funkcioner HDZ BiH.\n“Što se mene tiče, ja sam bio stalno i imali smo urgencije za to. Ne bavim se vračanjem da li će dobiti podršku ili neće, ne znam”, rekao je Bevanda.\nPobijedio opaku koronu! Mirotić igra za Barsu u derbiju protiv Reala\n21. Oktobra 2020. 13:59\nUhapšen saradnik popularnog voditelja Batka: Doputovao iz Turske, na aerodromu ga čekala SIPA\n21. Oktobra 2020. 13:47\nStrah od širenja korone! SNSD do daljeg neće organizovati predizborne skupove u Gradišci\n21. Oktobra 2020. 13:22\n“Stavovi SNSD su jasni”: Načelnik opštine Pale razriješio savjetnika iz DNS\n21. Oktobra 2020. 12:58\nBroj uzoraka ograničen! Komercijalno testiranje na koronu u Srpskoj se ponovo zakazuje\n21. Oktobra 2020. 12:53\nJoš jedan crni dan u Federaciji: Potvrđena 654 nova slučaja korone, umrlo čak 12 osoba\n21. Oktobra 2020. 12:45\n“Poštovaćemo odluke Predsjedništva”: DNS Ugljevik ostaje uz predsjednika Nešića\n21. Oktobra 2020. 12:35\nI ministar Šeranić potvrdio: Od prvog novembra u Srpskoj počinju serološka ispitivanja\n21. Oktobra 2020. 12:19


Na portalu eUprave mogu se od nedavno naći i tri nove elektronske usluge (eServisa), koje su u nadležnosti Ministarstva unutrašnjih poslova i to: Dostava dokumenata na kućnu adresu, Provjera statusa zahtjeva za izdavanje pasoša i Registar nevladinih organizacija. Naime, servis Dostava dokumenata nudi korisnicima mogućnost da mogu podnijeti i proslijediti obrazac zahtjeva za izdavanje izvoda iz registra rođenih, uvjerenja iz registra crnogorskih državljana i uvjerenja iz registra prebivališta uz dostavu na kućnu adresu. Prilikom upotrebe servisa Provjera statusa zahtjeva za izdavanje pasoša, potrebno je u predviđeno polje unijeti broj zahtjeva koji je upisan na Potvrdi o prijemu zahtjeva koju ste dobili prilikom predaje dokumenata. Dok servis Registar nevladinih organizacija, omogućava uvid u podatke o nevladinim organizacijama registrovanim na teritoriji Crne Gore.\nU saradnji sa Ministarstvom unutrašnjih poslova u ranijem periodu razvijen je set elektronskih usluga na portalu eUprave. U ovom trenutku, Ministarstvo unutrašnjih poslova nudi petnaest servisa, od kojih su četiri servisa u nadležnosti Uprave policije.\nUključivanjem sve većeg broja organa državne uprave i jedinica lokalne samouprave da svoje elektronske usluge pružaju i putem portala eUprave, Ministarstvo za informaciono društvo i telekomunikacije ima za cilj da građanima omogući da putem elektronskih servisa, jednostavno i efikasno, budu informisani i ostvare svoja prava i svoje obaveze na jednom mjestu - portalu eUprave.


Naslovna » Izlasci » Sajmovi » Foto sajam Belgrade Raw 2014: Srbija ispod šminke\nFoto kolektiv Belgrade Raw već dugo aktivno radi na promociji dokumentarne fotografije i izdavaštva u ovoj oblasti. Od ove godine, odlučili su da svoja iskustva i znanja podele i sa stanovnicima drugih gradova u Srbiji.\nFoto sajam organizuju već treću godinu zaredom sa idejom da okupe profesionalce i amatere čiji se rad zasniva na fotografskom beleženju svakodnevice okoline u kojoj žive. Kroz razgovore, radionice, prezentacije i izložbe trude se da ukažu na značaj pravljenja arhiva ovog tipa ističući važnost koju će imati u budućnosti.\nOvogodišnji sajam, pored već tradicionalnih sadržaja, biće specifičan po tome što predstavlja završni događaj niza susreta koje su se u protekla dva meseca odvijali u nekoliko gradova. Sa željom da Beograd vidi „sirove“ ulice Bora, Valjeva i Subotice, članovi kolektiva su u saradnji sa lokalnim partnerima organizovali foto radionice namenjene svima onima koji na ovaj način beleže svakodnevicu.\nTokom ovih sastanaka, učesnici su razmenjivali iskustva, međusobno razmenjivali uvid u snimljene materijale, sa akcentom na odnos koji fotografije uspostavljaju, kada se postave jedne pored drugih, u pažljivo kreiranu celinu. Uz podršku ministarstva kulture i informisanja, u Narodnom muzeju Valjeva, Gradskoj biblioteci u Subotici i Narodnoj biblioteci u Boru nastala je selekcija fotografija sabrana u izložbu koja će otvoriti ovogodišnji foto sajam u Beogradu, sa idejom da izložba kasnije nastavi svoj put i u druge gradove.\nPublika će ovaj izbor imati priliku da premijerno vidi u petak 24. oktobra od 19.00, dok će sajam drugog dana celodnevnim programom verovatno privući sve one koji se fotografijom bave profesionalno ili iz hobija.\nOvaj umetnički kolektiv priredio je odabir foto knjiga i drugih sličnih izdanja koja će moći da se pogledaju i prelistaju u okviru „Ad hoc“ biblioteke, u subotu od 12.00. Svi oni koji dođu u poslepodnevnim časovima, moći će da se upoznaju sa nekima od učesnika radionica i da čuju njihova iskustva, da saznaju više o savremenoj sceni fotografskih samizdat publikacija iz regiona, čuju više o tome kako izgleda baviti se fotografijom danas. Uz veliki broj gostiju, publici će se posebno predstaviti članovi kolektiva Kamerades, sa svojim prvim štampanim izdanjem „Dirty Season“.\nBelgrade Raw je fotografski kolektiv osnovan u novembru 2009. godine, sa ciljem da putem fotografije aktivno beleži svakodnevni život Beograda, i time ponudi alternativu turističkom i stereotipnom predstavljanju života u gradu.\nDo sada su članovi izlagali na više izložbi i u okviru nekoliko manifestacija i festivala u zemlji i u inostransvu. Iza sebe imaju i uspešno organizovana dva Foto sajma, kao i jednogodišnje iskustvo kustosa Galerije Artget, Kulturnog centra Beograda za izlagačku sezonu 2013. godine.\nPosebnu pažnju, koletiv posvećuje foto-knjizi kao umetničkom objektu, pa se tako temom izdavaštva u ovoj oblasti njegovi članovi bave tokom cele godine kroz različite aktivnosti, a i sami su prošle godine izdali jednu – „Belgrade Raw“ za izdavača „Rostfrei Publishing“ iz Ljubljane. (danubeogradu.rs)\nTagovibelgrade raw dub fotografija izlasci sajmovi u10 vesti\nPrethodni Uz Fitbit Zip do zdravijeg života\nSledeći BitefArtCafe posle 13 godina na novoj lokaciji


Lavrov objasnio zašto Zapad pokušava da vrši pritisak na Rusiju\nZapad toleriše diskriminaciju ruskog jezikaLavrov je govorio i o tome kako Zapad toleriše diskriminaciju ruskog jezika u baltičkim državama i u Ukrajini, navodeći da stvari idu sve do otvoreno rusofobnih akcija.Ipak, ističe on, ti pokušaji da se unese razdor među naše sunarodnike, uništi identitet i da ih posvađa sa istorijskom Rusijom nemaju perspektivu, naglasio je Lavrov.\nrusija, sergej lavrov, politika, dijaspora, pritisci, zapad, rusija – politika\n© Press-služba MID RF / Uđi u foto-galerijuLavrov objasnio zašto Zapad pokušava da vrši pritisak na Rusiju\n„Pokušavaju da na nas vrše pritisak primenjujući širok dijapazon nelegitimnih sredstava, od jednostranih sankcija i informativnih provokacija, do mešanja u naša unutrašnja pitanja“, rekao je ministar na Svetskom kongresu ruske dijaspore.\n„Među nečasnim metoda su i pokušaji diskriminacije naših sunarodnika, po jeziku i etno-kulturološkoj pripadnosti. Na primer, nastavlja se proterivanje ruskog jezika iz javnog života u baltičkim državama, Ukrajini, Gruziji, ne prestaje se sa pokušajima revizije istorije i pri tome tzv. liberalne demokratije Zapada i birokratija EU sve to tolerišu“, rekao je šef ruske diplomatije.\n13 Oktobar, 07:11


Prvi 'Jabuka fest' 29. septembra u Požegi - Novosti - Turistički svet\nPrvi "Jabuka fest" 29. septembra u Požegi\nNovi događaj na turističkoj mapi Srbije - Festival jabuke ("Jabuka fest") održaće se u subotu, 29. septembra u Požegi - mestu koje je čuveno po jabukama. Događaj organizuje udruženje "Srbija za mlade" u saradnji sa Turističkom organizacijom Požege.\nTridesetih godina prošlog veka sa požeške železničke stanice su za Evropu odlazile tone i tone jabuka i šljiva. Primat u izvozu jabuka imala je autohtona sorta Budimka, po kojoj je nešto kasnije i fabrika u Požegi dobila ime.\nMeđutim, i ovog nekada širom sveta poznatog prerađivača (podsetimo da su se početkom 80-ih godina prošlog veka "Budimka" sokovi služili i na zasedanjima u Ujedinjenim nacijama), zadesila je sudbina većine velikih kolektiva na ovim prostorima – neuspešna vlasnička transformacija.\nI danas, hiljade tona jabuke se proizvedu u požeškom i ariljskom kraju čiji deo završi van granica Srbije, uglavnom na tržištu Rusije, ali je to nedovoljno. Naime, veliki deo tih plodova nije pogodan za tržište, već je idealan za preradu: od sokova i kompota do sušenog voća i rakije.\n- Zbog toga smo odlučili da pokažemo da rodni kraj Knjaza Miloša Obrenovića, rodonačelnika moderne srpske države, u čije je vreme Srbija ostvarivala ogromnu dobit od izvoza jabuke i šljive, danas ima da ponudi mnogo toga - ističu organizatori "Jabuka festa" i dodaju:\n- Uz podršku u organizovanju izvoza, ovdašnji proizvođači vape za nekim prerađivačem kakav je "BUDIMKA" nekada bila, a čija je sudbina još uvek neizvesna. Organizovanje Festivala jabuke, kraljice među voćkama na ovim meridijanima, ima za cilj: da probudi svest o potrebi aktiviranja pogona "BUDIMKE", a potom i dalji razvoj ove proizvodnje, kako u konvencionalnoj, tako i u organskoj oblasti proizvodnje i prerade voća - poručuju organizatori ove manifestacije, čija je ideja da se na jednom mestu okupe svi koji vole jabuke, proizvode od jabuke, dobru muziku, lep provod i kvalitetnu zabavu.\n15:00 Etno grupa Runo\n16:45 Kud razigrano kolo\n17:30 Milozvuk Siniša Marček\n18:30 So sabi\n19:30 Trubački orkestar\n20:30 Neša Galija\n22:30 Zatvaranje programa.\nUlaz na "Jabuka fest" je slobodan.


Evakuisano 11 ljudi sa ruskog teretnog broda – Nadlanu.com\nEvakuisano 11 ljudi sa ruskog teretnog broda\nObjavljeno 23. jan 2010. / 00:00:00\nMOSKVA, 23. januara 2010. (Beta-AP) - Spasioci su u subotu ujutru helikopterima evakuisali 11 ljudi sa ruskog teretnog broda koji je zapao u teškoće u ledenim vodama kod istočnih obala Rusije, saopštio je jedan zvaničnik.\nHOROSKOP ZA 10. DECEMBAR: Ribe, prijaće vam relaksacija i više sati aktivnog odmora; Bikovi, svoju pažnju i kreativnu…\nBrod hladnjača Smolninski u petak je upao u jake olujne vetrove zbog čega se opasno nagnuo na levu stranu u Ohotskom moru koje deli rusko poluostrvo Kamčatku od kopna. Deo posade je privatnim helikopterom prevezen do grada Nogliki na susednom ostrvu Sahalin, koje se nalazi severno od Japana.\nPortaprol centra za spašavanje Sahalina Nikolaj Ivanov rekao je da se 20 članova posade još uvek nalaze na Smolninskiju koji se polako kreće ka sigurnijim vodama bliže obali, na oko 55 kilometara udaljenosti, u nadi da će moći da ga spasu.\n135 DOLARA ZA TRI SATA DRUŽENJA: Od sada i "sestra" može da se iznajmi\nSTARA 60 GODINA I VISOKA 23,5 METARA: Jelka sa tri miliona Svarovski kristala…\nHOROSKOP ZA 10. DECEMBAR: Ribe, prijaće vam relaksacija i…


Brnabić: Donosimo odluke samo u interesu Srbije, tako i kad je reč o sankcijama Rusiji - Radio Sto Plus\n„Situacija je kompleksna i teška, ali mi samostalno donosimo odluke. Moramo da branimo načela medjunarodnog prava i odluke Saveta bezbednosti (SB) Ujedinjenih nacija (UN)“, rekla je Brnabić za TV B92.\nKako je istakla, to su „argumenti“ za odbranu pozicija Srbije.\nOna je rekla i da su „oni sa Zapada“ koji kažu da Srbija mora da ima striktniji stav i da po bilo koju cenu poštuje teritorijalni integritet Ukrajine, brutalno pregazili njen integritet i Rezoluciju 12 44 SB UN, što je „licemerje“.\n„To govori o kompleksnosti situacije u kojoj se nalazimo“, rekla je Brnabić.\nOne je navela da je „neozbiljno i licemerno“ i što je opozicija u izbornoj kampanji bila protiv sankcija Rusili ili je o tome ćutala, a danas traži njihovo uvodjenje.\nPrema njenim rečima, u Srbiji postoji i „šesta kolona“, onih koji su za to da se bude po svaku cenu na strani Rusije, bez obzira na posledice.\nPremijerka Ana Brnabić rekla je danas da su odnosi Srbije i EU „strateški i suštinski“, iako se Beograd i Brisel ne slažu po svim pitanjima.\n„Ta poseta je bila potrebna da bi videli da nije to sve samo pritisak (EU na Srbiju zbog neuvodjenja sankcija Rusiji) i da tu postoji jedna duboka i suštinskaa veza izmedju Srbije i EU“, rekla je ona.\n„I kada smo započinjali pregovore sa EU, nije bio dogovor da svoju spoljnu politiku uskladimo 100 odsto sa spoljnom i bezbednosnom politikom EU, već postepeno“, rekla je Brnabić.\n„Ne slažemo se po svim pitanjima, ali naši odnosi sa EU su strateški i oni su suštinski“, rekla je ona.\n„Svakako smo deo tog evropskog prostora i ekonomski i politički i kulturno“, rekla je ona.


“Igre bez granica” u Obrenovcu | Centar za smeštaj i dnevni boravak dece i omladine ometene u razvoju Beograd\nPočetna » Vesti » “Igre bez granica” u Obrenovcu\n“Igre bez granica” u Obrenovcu\nSportska manifestacija “Igre bez granica” okupila je sportistkinje i sportiste sa i bez invaliditeta, decu i mlade, učenike redovnih škola, članove mnogobrojnih udruženja, klubova, organizacija i ustanova osoba s invaliditetom sa teritorije celog Beograda u cilju promovisanja inkluzije, sporta i zdravog nacina zivota. Manifestacija se održala u utorak, 7. novembra, u Centru za kulturu i sport Obrenovac. Organizovana su sportsko-rekreativna takmičenja u fudbalu, boćanju, stonom tenisu, poligonima, visećoj kugli, pikadu, šahu i drugim disciplinama.\nU sportskim nadmetanjima učestvovalo je preko 300 učesnika među kojima su bili korisnici naših dnevnih boravaka Čukarica, Borska, Sunce i Obrenovac.\nManifestacija deo je projekta “Sport za sve” koji realizuje Sportski savez osoba sa invaliditetom Beograda (SOSIB), pod pokroviteljstvom Kancelarije UNICEF-a i uz finansijsku podršku NCR Fondacije, kao i uz podršku Grada Beograda, Sekretarijata za sport i omladinu i Sekretarijata za socijalnu zaštitu.


Uvođenje u posao prema projektu za čišćenje kasetne municije sa lokacije „Aerodrom Konstantin Veliki – 7. Faza“\nNaslovna » Uvođenje u posao prema projektu za čišćenje kasetne municije sa lokacije „Aerodrom Konstantin Veliki – 7. Faza“\nUvođenje u posao prema projektu za čišćenje\nkasetne municije sa lokacije „Aerodrom\nKonstantin Veliki – 7. Faza“\n18.09.2021. godine, uvođenjem u posao izvođača radova „Millennium Team”- a d.o.o., Beograd, započela je realizacija projekta za čišćenje kasetne municije sa lokacije „Aerodrom Konstantin Veliki – 7. faza“, grad Niš, površine 69.540 m2.\nProjekat je izrađen na zahtev preduzeća ,,Aerodromi Srbije“ d.o.o., Niš, s obzirom na planirane građevinske radove na teritoriji aerodromskog kompleksa i potrebu za stvaranjem uslova za bezbedno izvođenje tih radova.\nFinansijska sredstva obezbeđena su iz Programa pomoći Ruske Federacije Republici Srbiji u oblasti humanitarnog razminiranja, na osnovu Sporazuma o saradnji između Centra za razminiranje i Međunarodne organizacije za civilnu odbranu (ICDO) za period 2019-2022. godine, kojim je predviđeno da se, preko Međunarodne organizacije za civilnu odbranu, plasira pomoć Ruske Federacije Republici Srbiji u ovoj oblasti.\nRealizacija ovog projekta je od izuzetne važnosti za Republiku Srbiju i Centar za razminiranje, jer će se završetkom čišćenja, teritorija „Aerodroma Konstantin Veliki“ u Nišu, nakon više od dvadeset godina od NATO bombardovanja, proglasiti očišćenom od kasetne municije.\nKoristimo priliku da i ovim putem zahvalimo Međunarodnoj organizaciji za civilnu odbranu i Ruskoj Federaciji na pruženoj pomoći u realizaciji ovog projekta.


SAD podnijele tužbu protiv Snoudena\nFoto: N.N. | SAD podnijele tužbu protiv Snoudena\nTanjug 17.09.2019 21:21\nVAŠINGTON - SAD su podnijele tužbu protiv bivšeg saradnika američke Nacionalne agencije za bezbjednost (NSA) Edvarda Snoudena koji je 2013. objelodanio tajne dokumente o telefonskom prisluškivanju i internet nadzoru američkih službi, navodeći da njegova nova knjiga krši sporazum o neotkrivanju povjerljivih informacija.\nAmeričko ministarstvo pravde navelo je da je Snouden objavio svoje memoare a da ih prethodno nije podnio na uvid obavještajnoj službi, dodajući da i govori koje drži Snouden krše ugovor o povjerljivosti.\n"Žele da koriste posebne procedure, da mogu da zatvore sudnicu i da javnost ne može da zna šta se dešava. Ne žele ni porotu koja bi mogla da razmotri motive onoga što sam učinio", kaže on, prenosi N1.bih.\nSnouden kaže i da nije teško dokazati da je prekršio zakon objavljivanjem dokumenata 2013. godine, ali tvrdi da administracija nije uspjela da pokaže da je nanio štetu nacionalnoj bezbjednosti.


CHF 109.50 110.27 111.04\nUSD 100.59 101.30 102.01\n03-05-2018 | 10:54 | Autor/Izvor: Naxi media/Sanja Ilić i Blkanika PR\nPreko trideset novinarskih ekipa strpljivo je čekalo kako bi imalo priliku da sa Sanjom Ilićem i Balkanikom razgovora o pesmi "Nova deca", ali i da sazna više o kako kažu "čudesnom spoju tradicionalnog i modernog" koji se vidi u njihovom nastupu i načinu pevanja. Brojna pitanja bila su vezana i za bogatu karijeru Sanje Ilića, a evrovijske novinare zanimalo je da napravi poređenje ovog takmičenja nekad i sada, s obzirom na to da je 1982. godine komponovao pesmu "Halo, halo" sa kojom je grupa Aska predstavljala Jugoslaviju na Evroviziji u Herogejtu. O poruci pesme i samoj kompoziciji govorila je i koautorka pesme "Nova deca" Tatjana Karajanov.\nČlanovi grupe koji će se naći na velikoj evrovizijskoj sceni: Danica Krstić, Nevena Paripović, Iva Banićević, Mladen Lukić, Aleksandar Sale Radulović i Ljubomir Dimitrijević priredili su pravo iznenađenjima svim prisutnim medijima i fanovima, kada su na konferenciji izveli pesmu "Nova deca" na portugalskom i time posebno privukli pažnju nacionalne televizije zemlje domaćina.\nTo je nova verzija pesme "Nova deca" i premijerno je izvedena danas u Lisabonu, dok je grupa već snimila englesku rege varijatnu, kao i uplugged verziju pesme, koje se nalaze na zvaničnom promotivnom CD-u naše delegacije.\nRaspored srpskog predstavnika je do detalja isplaniran i osmišljen kako bi se naša zemlja na najbolji način predstavila na ovogodišnoj "Pesmi Evrovizije". Narednih dana delegacija će prisustvovati brojnim događajima koje organizuje zemlja domaćin, a već u četvrtak očekuje nas druga proba kojoj će prisustvovati dvostruko veći broj medija i fanova.\nOpšti utisak je da Srbiju očekuje dobar plasman u drugom polufinalu 10. maja, gde nastupa kao treća zemlja po redu. Te večeri predstaviće se: Norveška, Rumunija, San Marino, Danska, Rusija, Moldavija, Holandija, Australija, Gruzija, Poljska, Malta, Mađarska, Litvanija, Švedska, Crna Gora, Slovenija i Ukrajina, a pravo glasa u polufinalu imaće isključivo publika i žiri iz ovih zemalja.\nTagovi: sanja ilić balkanika evrovizija2018


Radovi u Sportskom centru “Jezero” Kikinda: Novi izgled dvorane - Društvo - Čivijaš Radio Šabac\nRadovi u Sportskom centru “Jezero” Kikinda: Novi izgled dvorane – Društvo\nU Sportskom centru „Jezero“ neprekidno se nešto rekonstruiše, sanira i dograđuje, a ovih dana traju radovi na sanaciji dvorane i teretane.\nVeć od početka devedesetih godina krenulo se u popravke i krpljenja, a kako je tada nedostajalo novca i za osnovno održavanje, objekat je početak dvehiljaditih dočekao u očajnom stanju. I od tada se neprekidno popravlja i renovira.\nSkoro svaki je direktor u poslednje dve decenije ostavio neki građevinski pečat na objektu izgrađenom krajem sedamdesetih godina prošlog veka.\nUz pomoć nadležnih stručnjaka koji se nisu mešali u svoj posao, svaki je tih od rukovodilaca dao sebi za volju da se okuša u arhitekturi i građevini.\nBitno je bilo, a i dalje je, da se ulažu pare iz budžeta i da je nešto novo, a potpuno nebitno kakve su cene radova i kvalitet i da li se time narušava osnovni projekat i ruži objekat.\nVremenom je PVC nadvladao čelik i lim, a plastika je zamenila drvo i sada je Sportski centar slika i prilika naše dugotrajne tranzicije i srozavanja svih merila i pravila.\nNikad nije bilo novca za kompletnu rekonstrukciju, a naprimer, kada se saberu sve plate na desetine partijskih kadrova koji su prošli kroz ovu ustanovu za trideset godina višestranačja i malo šta doprinosili, dobije se ogromna suma novca, dovoljna za pravo održavanje Sportskog centra.\nElem, za vakta Demokratske stranke unakažen je ulaz u Halu dogradnjom prostorija, a poslednjih godina su naprednjački rukovodioci sa renoviranjem menjali izgled enterijera, svako prema svome nahođenju i smislu „za lepo“, i u zavisnosti od ponude njima bliskih izvođača.\nSada je u toku sanacije hale i teretane, a vrednost radova je tri miliona dinara, koji su obezbeđeni iz gradskog budžeta.\nOdlučeno je da se skine drvena lamperija sa unutrašnjosti dvorane i zidovi jednostavno prekreče, kao i da se reklamama pokriju dvoje velikih drvenih vrata na ulazu u halu iz svlačionica i teretane.\nTakođe je u krugu na sredini terena iscrtan novi grb Grada Kikinde a preko terena ime grada na engleskom.\nA ovo šarenilo je u izjavama za medije pojasnio direktor Sportskog centra Dejan Pudar, kadar Srpske napredne stranke, a nekada u Demokratskoj stranci Srbije i Ljajićevoj Socijaldemokratskoj partiji.\n– Umesto lamperije urađena je sanacija zidova, malterisanje i krečenje fasadnom bojom, koja može lakše da se održava. Pored same dvorane, urađeni su i zidovi u hodniku oko samim svlačionica, kao i u teretani – objasnio je Pudar i dodao da će uskoro biti obnovljena oprema u teretani, kao i da počinju radovi na postavljanju sistema za grejanje i hlađenje dvorane.\nSve u svemu, rekonstrukcije se nastavljaju.\nSećanje na stručnjaka za marketing\nJedan od partijskih kadrova što su „protrčali“ kroz „Jezero“ je i aktuelni gradonačelnik, naprednjak Nikola Lukač.\nU vreme vlasti Srpske radikalne stranke od 2004. do 2008. godine, Lukač je jednog dana samo „osvanuo“ u stalnom radnom odnosu u Sportskom centru, na poslovima „saradnika za marketing“.\nNisu bili vidljivi njegovi doprinosi boljoj promociji i poslovanju ove javne ustanove, jer je uglavnom u radno vreme obavljao partijske i privatne poslove, a nakon smene vlasti utvrđeno je da je Lukač par godina primao platu po koeficijentu za sedmi stepen stručne spreme, a na osnovu fakultetske diplome „American Intercontinental University“ sa zvanjem „bachelor of business administration marketing“. Ovu dopisnu-internet diplomu nije uspeo da nostrifikuje, ali mu je ipak isplaćivana plata kao da je pohađao i završio četvorogodišnje studije.\nViše vesti iz ovog grada čitajte na posebnom linku\nAko sve bude teklo po planu, Srbija 2033 ulazi u EU


Duaflex štedi vreme i novac\nPotpunu novost u Oikos proizvodnom programu predstavlja DUAFLEKS – superiorna fasadna boja, pogodna za pokrivanje sitnih nesavršenosti i nepravilnosti. Dobijeni hrapavi mat efekat, dostupan u granulaciji veličine zrna 0,7mm, može se primenjivati i u enterijeru.\nDUAFLEKS krasi izuzetna fleksibilnost sa odličnim prijanjanjem, čak i na glatkim površinama (pločice, kamen, alubond, fundermaks). Proizvod garantuje vodoodbojnost i otpornost na UV zračenje, cikluse zamrzavanja i odmrzavanja, kao i izdržljivost na negativne uticaje aktivnih supstanci i zagađivača, a pritom dugotrajno sprečava stvaranje plesni i algi.\nJoš jedna velika prednost samog proizvoda je u tome što na površine koje su u dobrom stanju nema potrebe nanositi podlogu, tako da je sa dva sloja DUAFLEKS-a moguće dekorisati celu površinu fasade, čime se štedi vreme i novac.


Niški aerodrom dobija 12 novih linija - JuGmedia\nNiški aerodrom dobija 12 novih linija\nPored dosadašnjih 10, niški Aerodrom Konstantin Veliki biće bogatiji od 1. jula za još 12 letova.\nUgovor sa avio-kompanijom koja bi bavljala letove biće potpisan na četiri godine, do 30. juna 2023. godine.\nPrema prvim saznanjima Niš će dobiti pet linija do pet nemačkih gradova. Dve linije povezivaće Niš sa Italijom, tačnije Rimom i Bolonjom, jedan let ići će do Švedske i jedan do Salzburga. Tokom leta, biće uvedena još jedna avio – linija do Tivta.\nPodsetimo, početkom godine, prilikom posete niškom Aerodromu, pomoćnik ministra za saobraćaj Zoran Ilić najavio je raspisivanje međunarodnog javnog tendera za izbor avio-prevoznika koji će otvoriti više novih avio-linija sa Aerodroma Konstantin Veliki. Pri tome, nije isključio mogućnost da će se na tenderu javiti i nacinalni avio-prevoznik “Air Serbia”.\nStadion bez dozvole, igrači bez plate, Dinamo pred gašenjem\nTićim predstavio svoje stvaralaštvo Vlasotinčanima\nUdruženje „Sevap“ i Kulturni centar Vlasotince organizovali su u sali bioskopa projekciju kratkog poetskog filma „Džem od oblaka“ koji govori…\n29.03.2019. u 17:18\nTo je pravi pogodak,dugo očekivano i nadam se u skorije vreme biće realizovano.Za nas sa jugu Srbije kao preporođeno.


Svi rezultati mlađih kategorija\nMlađe selekcije Crvene zvezde imale su uspešan vikend. Zvezdini mladi fudbaleri uspeli su da upišu pet pobeda, uz jedan remi.\nU utakmici 15. kola Lige mlađih pionira snage su odmerile ekipe Crvene zvezde i Brodarca. Domaći igrači su do vođstva došli već u sedmom minutu — odlično dodavanje iskoristio je mladi fudbaler Crvene zvezde Matić. Nakon samo dva minuta, priliku je iskoristio i Radojević koji je sa velike udaljenosti savladao protivničkog golmana i doneo svom timu prednost od 2:0. Zvezda je u nastavku utakmice uspela da utrostruči svoju prednost, kada se par minuta pre kraja prvog poluvremena Graonja upisao u listu strelaca. Drugo poluvreme obeležilo su sjajne prillike za obe ekipe, ali je rezultat ostao nepromenjen. Naše mlade igrače u sledećem kolu očekuje utakmica protiv ekipe Radničkog iz Novog Beograda.\nPioniri Crvene zvezde savladali su Kolubaru iz Lazarevca rezultatom 9:0 u meču 12. kola Prve lige pionira Beograda. Na terenu omladinske škole FK Crvena zvezda pred 150 gledalaca u strelce su se upisali Bačanin (četiri gola), Borović (dva gola), Đurić (dva gola) i Mituljikić. Ovom pobedom pioniri Crvene zvezde zadržali su lidersku poziciju na tabeli, sa učinkom od 10 pobeda i dva remija, i dva boda prednosti u odnosu na najbližeg rivala.\nU ligi mlađih kadeta Beograda, grupe A u 17. kolu Prve A lige Crvena zvezda je ostvarila ubedljivu pobedu nad gostujućim klubom FK Studentski grad rezultatom 9:0 . U strelce su se upisali redom upisivali Radulović, Babić, Matić, Pantović, Sekulić, Živanović, Maksimović, Eleven. Već za dva dana, mlađi kadeti Crvene zvezde odigraće zaostalu utakmicu protiv Brodarca i pobedom bi se vratili na 1. mesto na tabeli.\nKadeti Crvene zvezde savladali su kragujevački Apolon 4 rezultatom 6:1 u meču 19. kola Kadetske lige Srbije. Gosti iz Kragujevca su poveli već u sedmom minutu, ali su crveno-beli do poluvremena uspeli da dođu do izjednačenja efektnim golom Velikića, koji je iskoristio asistenciju Jočića. Zvezda je u drugom delu igre u potpunosti nadigrala protivnika. Kupusović je doveo naš tim u vođstvoa pet minuta posle prvog, Kupusović je postigao i svoj drugi gol, posle dodavanja Ajdinovića. Samo dva minuta kasnije u strelce se upisao i Burmaz, koji je tako došao do 20. gola u sezoni. Kapiten Crvene zvezde Nikola Savić je u 75. minutu iskoristio nesigurnu reakciju golmana Apolona i povećao na 5:1. Konačnih 6:1 postavio je veoma raspoloženi Kupusović u 89. minutu, kada je iz slobodnog udarca poslao loptu u gornji desni ugao i tako došao do „het-trik“. Kadeti Crvene zvezde zauzimaju prvo mesto na tabeli sa dva boda prednosti.\nMlađi omladinci Crvene Zvezde su nakon neizvesne završnice stigli do boda. Crvena Zvezda je postigla prelep gol u 15. minutu kada je sa 20 metara šutirao i bio precizan Milisavljević. Gosti su odgovorili u 22. minutu golom Savića. Do kraja poluvremena fudbaleri Internacionala su pogodili prečku. Na poluvreme se otišlo sa rezultatom 1:1. Zvezda je u nastavku imala inicijativu i stigla do gola u 66. minutu. Uglavnom se igralo na polovini Internacionala, međutim gosti su ponovo stigli do izjednačenja posle kornera, golom Avramovića. Internacional je nakon postignutog gola preuzeo inicijativu koja je krunisana trećim golom u 87. minutu. Posle primljenog gola Crvena zvezda je krenula silovito u napad, i nije se dugo čekalo na izjednačujući gol u 89. minutu koji je postigao Bogdanović. U narednom, 13. kolu, Crvena Zvezda će dočekati Fudbalski klub 011.\nOmladinci Crvene zvezde savladali su kao domaćini ekipu Radničkog 1923 i na taj način dodatno su uvećali prednost na tabeli Omladinske lige Srbije. U prvom delu utakmice nije bilo golova, ali u nastavku su Milan Savić i Strahinja Eraković doneli Zvezdi prednost od dva gola i obezbedili svom timu nešto mirniju završnicu. Gosti su preko Božovića uspeli da smanje rezultat, ali na kraju je Zvezda zadržala prednost i slavila je novu pobedu. Na taj način, Zvezda je iskoristila kiks Brodarca koji je na svom terenu poražen od Spartaka, i uvećala prednost na tabeli Omladinske lige Srbije na čak sedam bodova prednosti.


Rekordne emisije zabeležene nakon junskih požara u Sibiru - Klima101 Rekordne emisije zabeležene nakon junskih požara u Sibiru - Klima101\nOgromna količina šume koja je izgorela u Sibiru ovog juna dovela je do toga budu zabeležene rekordne emisije za ovaj period godine\n09/07/2020 autorka: Jovana Nikolić\n0 izvor: atmosphere.copernicus.eu\nLeto na Arktiku je ove, kao i prošle godine, izuzetno toplo, što je dovelo i do velikog broja šumskih požara u nekim oblastima, poput Sibira, koji za sobom ostavljaju nove posledice na globalno zagrevanje i atmosferu.\nEvropski servis za posmatranje atmosfere Kopernikus objavio je nove podatke o tome koliko su požari povećali emisije štetnih gasova i aerosoli. Kada se uzme u obzir period od 2003. godine do danas, koliko dugo ovaj servis prati promene u atmosferi, prošla i ova godina se po emisijama posebno ističu, a jun 2020. je oborio sve rekorde sa emitovanih 56 megatona ugljen-dioksida. Poređenja radi, ta količina veća je od ukupnih emisija Portugalije na godišnjem nivou.\nPožari su bili posebno intenzivni u ruskoj republici Jakutiji i autonomnom okrugu Čukotka na krajnjem severoistoku Sibira, gde je temperatura u junu bila znatno veća od uobičajene za ovo doba godine. Požara je bilo i na Aljasci i severu Kanade, ali u znatno manjem obimu.\nDo šumskih požara dovela je visoka temperatura u kombinaciji sa suvim zemljištem, a poznato je da se prilikom gorenja šuma u atmosferu oslobađaju veće količine ugljen-dioksida, kao i drugih polutanata, među kojima su i aerosoli. Iznad Sibira je i ovih čestica bilo mnogo više u poređenju sa letima prethodnih 17 godina.\nNa Arktiku je porast temperature dosta veći od globalnog proseka, početak ove godine u Sibiru bio je najtopliji dosad izmeren, a ovaj trend nastavio se i u junu. Tokom ovog meseca temperatura je u proseku bila za 5 stepeni Celzijusa viša od uobičajene, ali u nekim oblastima zabeležen je i porast od čak 10 stepeni. Najneobičniji je podatak iz grada Verhojanska gde je 20. juna temperatura dostigla 38. podeok, što je za 18 stepeni više od prosečnog dnevnog maksimuma za ovo doba godine.


On ima 45, a ona je DUPLO MLAĐA OD NJEGA: Ljudi gledaju njihove slike i pitaju se DA LI JE ONA SVESNA ŠTA JE ČEKA? - Zena.rs\nOn ima 45, a ona je DUPLO MLAĐA OD NJEGA: Ljudi gledaju njihove slike i pitaju se DA LI JE ONA SVESNA ŠTA JE ČEKA?\nSlavni glumac ne odvaja se od svoje devojke, a iako otvoreno pokazuju svoju ljubav i govore o njoj, paparaci ih prate u stopu.\nLeonardo Dikaprio Foto: Profimedia\nRazlika u godinama Leonarda Dikapria (45) i Kamile Morone (22) smeta svima, osim njima. Kamila je više puta naglasila da bi volela da se ljudi okanu priča o razlici u njihovim godinama i da puste da se zabavlja ko sa kim želi. Ovih dana uživaju na ostrvu Sen Bartelemi, a slike obilaze svet, zajedno sa podrugljivim komentarima ljudi na društvenim mrežama.\nLeonardo Dikaprio konačno je opisao ženu svojih snova\nLeonardo Dikaprio: Male su šanse da ću se ikada oženiti\nLeonardo Dikaprio i Kamila MoroneFoto: Profimedia\nMeđutim, mediji pomno prate svaki njihov korak, a svi se pitaju da li će Kamila doživeti sudbinu svih Leovih prethodnih ljubavi.\nOno što svima već dugo prolazi ispod radara jer je "uobičajeno" je, recimo, činjenica da Leonardo Dikaprio nikad nije izlazio sa devojkom starijom od 25 godina. Možda je na ekranima već decenijama, i možda za njega godine i prolaze, ali njegovim devojkama ne.\nU njegovom pozamašnom spisku devojaka naći ćete mnogo žena, a sve ih veže jedna stvar - uvek su mlađe od 25. Bila je tu Žizel Bundšen s kojom se zabavljao u peirodu od 1999. do 2004. godine. Tada je Leo imao 24 a Žizel 18. Usledila je Bar Rafaeli koja je imala 20 godina kada ju je upoznao i raskinuli su kada je napunila 25 godina.\nSa Blejk Lajvli bio je kada je imala 23 godine, a sa Erin Hederton kada je imala 22.\nToni Garn imala je 21 godinu kada se zabavljala sa slavnim glumcem. Kada je Leo imao 40, izlazio je sa Keli Rorbak, koja je u tom trenutku imala opasnih 25. Pogađate, romansa nije dugo trajala.\nNina Adgal, španska lepotica, imala je 24 kada je ušla u vezu sa Leom i nije dugo izdržala. Rastali su se već naredne godine.\nKamila, po ovoj računici, ima još tri godine dok Leo ne proglasi kraj, a svi se pitaju da li je Kamila svesna sudbine svih svojih prethodnica.


RTCG - Radio Televizija Crne Gore - Nacionalni javni servis :: Ekonomija :: Novi Data centar u PU pušten u rad\nVRIJEDAN 450 HILJADA 30. 11. 2019. 14:21 >> 14:20 0\nVRIJEDAN 450 HILJADA\nNovi Data centar u PU pušten u rad\nNovi Data centar Poreske uprave (PU) pušten je u produkcioni rad.\nIz PU su kazali da je projekat nabavke i implementacije novog Data centra, ukupne vrijednosti 450 hiljada eura, koji je realizovan tokom prethodne dvije godine, završen puštanjem novog Data centra u produkcioni rad.\n"Novi Data centar predstavlja prostor i infrastrukturu koja omogućava nesmetan, siguran i neprekidan rad serverske, storage i informaciono-komunikacione opreme koja je u njemu smještena, u režimu rada 24/7/365, sa minimalnim predvidivim vremenom nedostupnosti“, kazali su iz PU.\nOni su dodali da Data centar posjeduje nove tehnološko-informatičke metode zaštite, od kontrole fizičkog pristupa, preko unapređenja mehanizama visoke dostupnosti i zaštite podataka, do mjera zaštite ključne opreme Informacionog sistema PU.\nData centar je izgrađen na centralnoj lokaciji u skladu s međunarodnim standardima sigurnosti adekvatnim za sisteme tog značaja i važnosti. On ispunjava sve zahtjeve iz standarda ISO:27001 koji se bavi upravljanjem bezbijednošću informacionih sistema (ISMS), koji se odnose na obezbjeđivanje prostorija za smještanje ICT opreme i njenu zaštitu od neovlašćenog pristupa na fizičkom nivou, zaštitu od negativnog atmosferskog uticaja, od prekida napajanja električnom energijom, zaštitu ICT opreme kroz implementaciju sistema za hlađenje i sistema automatske protivpožarne zaštite, te adekvatnog nadzora kroz upotrebu centralnog sistema za upravljanje i notifikaciju kritičnih događaja.\nPU je, kako su kazali njeni predstavnici, u cilju uspješne realizacije projekta sprovela niz aktivnosti na implementaciji sigurne sobe visoke dostupnosti, kako bi se obezbjedio najveći stepen zaštite od spoljašnjih rizika. Oni su naveli i da je kvalitet ugrađene opreme podržan odgovarajućim sertifikatima.\n"Implementacija novog Data centra dio je strategije razvoja informacionog sistema PU u cilju obezbjeđivanja informacionog sistema visoke dostupnosti, kao mehanizma pouzdane podrške svim poslovnim procesima u poreskom organu. On je i neophodan preduslov za implementaciju budućeg integrisanog informacionog sistema čija je nabavka planirana kroz projekat Reforma poreske administracije u Crnoj Gori, finansiran kroz zajam sa Svetskom bankom“, zaključuje se u saopštenju.


Suđenje za ubistvo Ivanovića počinje ispočetka u februaru - KRIK\nObjavio/la KRIK.rs 22 januara, 2021\nSuđenje za ubistvo političara Olivera Ivanovića pred sudom u Prištini počeće ispočetka sledećeg meseca. Optuženi će se izjašnjavati o novoj, trećoj po redu optužnici kojom im se na teret stavlja krivično delo teško ubistvo umesto pomaganja, kako je bilo ranije.\nSaslušanje po trećoj optužnici trebalo je da se održi u decembru prošle godine, ali je otkazano na neodređeno vreme – jedan od advokata tražio je izuzeće svog kolege Faruka Korenice koji brani okrivljenog Nedeljka Spasojevića pošto je zastupao još jednog optuženog u ovom slučaju.\nSud je isključio Korenicu iz postupka, a Spasojevićev novi branilac Predrag Miljković podneo je krajem godine zahtev da se zakaže saslušanje što je sud sada prihvatio.\n„Nadam se da će se pretresi ubuduće zakazivati u što skorijem roku zbog načela hitnosti“, kaže Miljković za KRIK.\nSaslušanje će se održati pred istim sudskim većem kome predsedava sudija Valjon Kurtaj.\nOptuženi će se ponovo izjašnjavati o optužnici kojom im se sada stavlja na teret krivično delo teško ubistvo umesto pređašnjeg lakšeg dela pomaganja, objašnjava za KRIK advokatica Jovana Filipović koja zastupa Silvanu Arsović.\n„Posle čitanja optužnice i izjašnjavanja o krivici branioci imaju pravo da podnesu zahtev za odbacivanje optužnice i prigovor na dokaze“, navodi Filipović.\nZa ubistvo Olivera Ivanovića koje se dogodilo u januaru 2018. ispred prostorija njegove stranke u severnom delu Kosovske Mitrovice optuženi su pripadnici kosovske policije Nedeljko Spasojević, Žarko Jovanović, Dragiša Marković, Rade Basara, zatim radnik obezbeđenja kluba „Dama“ Marko Rošić, kao i Ivanovićeva bliska saradnica Silvana Arsović.\nNiko od optuženih nije označen niti kao izvršilac niti kao nalogodavac ubistva.\n„Cilj organizovane kriminalne grupe je materijalna dobit, preko tendera koji se dele za severni deo od Vlade Kosova, opština i raznih međunarodnih organizacija, likvidiranje ili ubistvo osoba koje učestvuju na tenderu, poslovanje grupe i ubistvo političkih protivnika, vršenje uticaja u opštinskim i partijskim strukturama“, piše u optužnici.\nOva grupa, navodi se dalje, kontroliše krijumčarenje robe koja dolazi iz Srbije na Kosovu, oružja i narkotika.\nUpravo zbog ovih krivičnih dela istragu protiv ove dvojice danas uspešnih poslovnih ljudi, koji su među glavnim partnerima srpskih vlasti u izgradnji velikih infrastrukturnih projekata, vodile su pre deset godina i srpske bezbednosne službe.\nU izveštaju Bezbednosno-informativne iz 2011. do kog su došli novinari KRIK-a Veselinović je označen kao vođa kriminalne grupe koja se bavi švercom droge, oružja i nafte, kao i zelenašenjem i pranjem novca, a Radoičić kao njegov blizak saradnik.\nVeselinović i Radoičić imaju duboke veze i u srpskoj i u kosovskoj politici. Više pročitajte u sledećim pričama:


Ashton u posjeti Kairu\nVisoka predstavnica Evropske unije (EU) za vanjsku politiku i saradnju Chaterine Ashton otputovala je u ponedjeljak u Egipat na razgovore sa zvaničnicima dok se povećava međunarodni pritisak na novi režim zbog nasilja proteklog vikenda u kome je poginulo više od 80 osoba.\nNove vlasti u toj zemlji su upozorile da će odlučno intervenisati ako demonstranti budu prekoračili pravo na miran protest.\nČak i poslije pogibije 72 osobe na protestima pristalica svrgnutog islamističkog predsjednika Muhameda Morsija u subotu, demonstranti kažu da su rješeni da nastave s, kako tvrde, mirnim protestima. Još devet osoba je poginulo u Aleksandriji, drugom egipatskom gradu po veličini.\nUred potpredsjednika Egipta saopćio je da će Ashton razgovarati s privremenim predsjednikom Adlijem Mansurom i Muhamedom el Baradejom koji je potpresjednik za međunarodne odnose, prenosi agencija AFP.\nEgipatska državna agencija MENA objavila je da će Ashton razgovarati i sa članovima Mursijevog Muslimanskog bratstva i grupe Tamarod koja je organizovala masovne proteste koji su doveli do njegovog svrgavanja 3. jula u vojnom puču.


Kampanja "Mesec voda" – zaštitimo naše reke i jezera - CorD Magazine\nKampanja “Mesec voda” – zaštitimo naše reke i jezera\nUdruženje 3e, Mreža inspektora Srbije i NALED lansirali su kampanju „Mesec voda“ tokom koje će svi zainteresovani građani, privreda i organizacije civilnog društva moći da putem sajta www.jpd.rs nominuju predloge za zaštitu vodnih resursa. Kampanja je deo projekta „Javno-privatni dijalog za razvoj“ koji sprovode NALED i Republički sekretarijat za javne politike, a finansira USAID.\n– Tokom kampanje „Mesec voda“ želimo da upoznamo privrednike sa najboljim praksama koje će im pomoći da usklade poslovanje sa propisima. Evropska regulativa propisuje da preduzeća koja ispuštaju otpadne vode moraju da do 2025. svoje emisije usklade sa propisanim vrednostima i reše problem prečišćavanja. Dotad je potrebno da izrade akcioni plan prema kome će postepeno smanjivati količinu zagađenja i o tome izveštavati nadležne institucije. Uz to, važno je da unapredimo inspekcijski nadzor kroz eventualno spuštanje nadležnosti na lokalni nivo, jer poštovanje propisa u ovoj oblasti kontroliše samo šest republičkih inspektora – kaže Srđan Gajić, predsednik Udruženja za edukaciju, ekologiju i energetiku (3e).\nJednake šanse za žene i muškarce\nEquality 1 decembar 2020\nIako su žene obrazovaniji deo srpskog stanovništva, one se suočavaju sa većom nezaposlenošću, nižim zaradama i diskriminacijom. Da bi se ova statistika menjala u...\nKako smo upoznali Srbiju\nKomentar 31 avgust 2020\nIako se tome niko nije nadao, pokazalo se da postoji jedna pozitivna posledica pandemije – leto smo proveli upoznajući Srbiju jer nam je većina...\nOdržana je prva sednica Saveta za podsticanje razvoja digitalne ekonomije, inovacija, visokotehnološkog preduzetništva i digitalizacije – takozvani Savet za razvoj digitalne ekonomije. Novoformirani savet je...


Kozmeticki kursevi scene sa nastave sa specijalnih tretmana\nKozmeticki kurs scene sa nastave sa specijalnih tretmana lica\nKurs specijalnih kozmetičkih tretmana podeljen je u dva dela na dva semestra. Kurs specijalnih kozmetickih tretmana predstavlja nadogradnju na stečeno znanje iz kozmetičkog kursa (primenjena kozmetologija I i II). Kurs specijalnih kozmetičkih tretmana mogu pohadjati samo kozmetičari ili kandidati koji su položili primenjenu kozmetologiju I i II (tj završili kurs za kozmetičara).\nKurs specijalnih kozmetičkih tretmana predstavlja dva predmeta na studijama na smeru estetičar kozmetičar na drugoj studijskoj godini. Kurs specijalnih kozmetičkih tretmana sastoji se od 3 časa predavanja i vežbi i 4 časa praktične nastave u trajanju od 26 nedelja (6 meseci), ukupno 182 časa.\nIza kvaliteta svake obuke Akademije za estetiku i kozmetologiju “Purity” stoji York Univerzitet, Kalifornija (SAD). Nakon završenog kursa stiče se pravo na medjunarodno priznati sertifikat Akademije, a polazniku se dodetljuje i potvrda o pripadajućim poenima za sticanje diplome York Univerziteta. U slučaju da se polaznik odluči da upiše studije za smer Estetičar/Kozmetičar, kurs će biti priznat kao položen ispit.\nKozmeticki kursevi scene sa nastave sa specijalnih tretmana lica Akademija Purity


TELEKOM 1.CFL Archives - OFK Titograd\nFudbaleri OFK Titograda u nedjelju u 16 časova dočekuju Podgoricu u 10. kolu Telekom 1.CFL. Izabranici Nikole Rakojevića do sada su ostvarili tek jednu pobjedu, a imaju i tri remija i čak pet poraza, pa se sa šest osvojenih bodova nalaze na devetoj poziciji crnogorskog fudbalskog šampionata. Jedan od najiskusnijih romantičara štoper Ermin Alić ističe […]\nJOKSIMOVIĆ UOČI PETROVCA: IMAMO MLADOST I KVALITET\nFudbaleri OFK Titograda sjutra u 20 časova dočekuju Petrovac u trećem kolu Telekom 1.CFL. Izabranici Zorana Govedarice još uvijek nisu osvojili bodove u novoj sezoni, a u sjutrašnjem meču, koji je prvi koji će igrati na domaćem terenu pokušaće da osvoje sva tri. Mladi golman “romantičara” Sergej Joksimović vjeruje da njegova ekipa ima kvalitet da […]\nFudbaleri OFK Titograda poraženi su na gostovanju Podgorici rezultatom 2:0 u prvom kolu Telekom 1.CFL. Izabranici Zorana Govedarice prvih 45 minuta su igrali solidno, da bi u drugom dijelu potpuno fudbalski potonuli. U 51′ minutu Ognjen Gašević dobija crveni karton, pa “romantičari” ostaju sa igračem manje na terenu. Ipak, samo pet minuta kasnije Titograd je […]\nTITOGRAD GOSTUJE PODGORICI, ALIĆ: PRVI MEČ JE VEOMA VAŽAN\nFudbaleri OFK Titograda sjutra u 20 časova gostuju Podgorici u 1. kolu nove Telekom 1.CFL. Prema riječima štopera Ermina Alića prvi meč imaće veliki značaj, jer će sve ekipe u ligi željeti da pobjedom uđu u takmičenje. “Prvi meč u novoj sezoni, sve ekipe će uci oprezno jer je svima važan prvi meč. Sto se […]\nFudbaleri OFK Titograda remizirali su danas sa Grbljem u Radanovićima u 26. kolu Telekom 1.CFL rezultatom 0:0 i tako nastavili niz mečeva bez pobjede. Tačnije, “romantičari” još uvijek nisu ostvarili trijumf u 2020. godini, a najbolju šansu u današnjoj utakmici imao je Admir Adrović u 77′ minutu meča kada je sa sedam metara šutirao pored […]


Maketa u obliku po želji\nMaketa Standee u obliku (Makete)\nReklamne makete u oblicima su najzanimljiva vrsta maketa. Kod ovog proizvoda svojim klijentima pružamo beskrajan prostor da budu kreativni i originalni. Iz tog razloga su vrlo popularne i rado korišćenje za brendiranje prodajnih mesta.\nMakete u oblicima mogu biti u obliku proizvoda, logotipa kompanije ili zaštitnog lica. Spoljne ivice mogu biti ravne ili konturne, a kod ove vrste makete radimo i unutrašnje sečenje, kako bi se dobio željeni oblik. Raznovrsne oblike možemo ponuditi zahvaljujući najsavremenijoj opremi za sečenje i obradu materijala, kao i za štampu. Proizvodni pogon naše štamparije u Beogradu je opremljen tehnologijom poslednje generacije, gde spade izuzetna CNC mašina i mašine za solvent, eco-solvent i latex štampu velikih formata.\nS obzirom da su danas ljudi obasuti reklamama sa svih strana, važno je obezbediti vizuale koji će lako hvatati njihov pogled i osvojiti ih kreativnošću i dopadljivošću. Upravo takve rezultate obezbeđuje korišćenje naših standee maketa u obliku. Prodajna mesta počnu da odišu kreativnošću, a klijenti napuštaju prodavnicu zabavljeni i edukovani o vašim proizvodima. Često kreativne makete postanu popularne jer ljudi žele da se slikaju sa njima, a onda to pokazuju svojim prijatelji ili objave na društvenim mrežama. Iz ovoga može zaključiti da novac izdvojen za dizajn i izradu makete predstavlja investiciju u marketing koja će višestruko isplatiti.\nDimenzije standee makete i materijal od koga će biti napravljena, birate sami. Na osnovu svog dugogodišnjeg iskustva, izdvojili smo materijale koji su se najbolje pokazali za proizvodnju reklamnih maketa. Oni su dostupni u različitim debljinama, pa ćete sigurno pronaći idealan panel za vašu promotivnu maketu.\nMi, kao ugledna štamparija, smatramo da kod reklamnih proizvoda ne sme da postoji univerzalno rešenje za svakog klijenta. Stoga svakom radnom zadatku pristupamo sa posebnom pažnjom i trudimo se da nađemo najbolje rešenje za konkretnog klijenta. Zbog ovakvog načina rada ostvarili smo dugogodišnje saradnje i pomogli jačanje mnogih brendova na domaćem tržištu.


Drulović veruje u dogovor sa Partizanom - Sportske.net\nDrulović veruje u dogovor sa Partizanom\nIako je okupljanje omladinske reprezentacije Srbije za nastup na Evropskom prvenstvu već na pragu, neizvesnost oko nastupa Nikole ninkovića i dalje nije otklonjena.\nKao što je poznato, u Partizanu za sada nisu voljni da se odreknu talentovanog veziste koji se sve više nameće za mesto u timu, i to pred sam start kvalifikacija za Ligu šampiona.\nTo je potvrdio i sportski direktor Partizana Albert Nađ, ali i ostavio mogućnost dogovora sa ljudima iz Saveza. Dogovoru sa crno-belima nada se i selektor Ljubinko Drulović, nekadašnji fudbaler Partizana.\n''Želimo Nikolu Ninkovića u timu za EP u Litvaniji. savez pregovara sa Partizanom, a nadam se da će mu biti i ublažena kazna koju je zaradio u dresu mlade reprezentacije. Mislim da je i u njegovom ličnom, i u interesu kluba i reprezentacije da zaigra na ovom prvenstvu'', zaključio je Drulović.


LEKCIJE O USPOSTAVLJANJU SISTEMA FUK I U RELOF BAZI ZNANJA\nProjekat Reforma lokalnih finansija II u Srbiji (RELOF2) je u saradnji sa Centralnom jedinicom za harmonizaciju (CJH) i Nacionalnom akademijom za javnu upravu (NAJU) pripremio video obuke na temu uspostavljanja i unapređenja finansijskog upravljanja i kontrole (FUK). Obuke su namenjene rukovodiocima svih nivoa i zaposlenima u državnoj upravi i lokalnim samoupravama.\nObuka se sastoji iz 12 video lekcija i pratećeg materijala i pruža sveobuhvatan i sažet pregled pojma i koncepta finansijskog upravljanja i kontrole i, uz praktične primere i situacije iz svakodnevnih radnih aktivnosti, ukazuje na značaj i koristi od uspostavljanja sistema FUK kreiranog prema potrebama svake organizacije.\nLokalne samouprave koje same uspostavljaju sistem FUK bi obuku trebalo da pogledaju po predloženim modulima. Nakon obuke mogu koristiti FUK alat i Uputstvo za njegovu primenu, koji je RELOF2 razvio na osnovu iskustva u uspostavljanju sistema FUK u više od 30 JLS.\nModul 1 – Uvod u finansijsko upravljanje i kontrolu, koji obuhvata sledeće teme:\n1. Interna kontrola u javnom sektoru – uloge i odgovornosti rukovodioca i zaposlenih –\n2. Uloga i svrha sistema FUK – osnovne definicije, zakonski i podzakonski okvir za uspostavljanje, razvoj i praćenje FUK\n3. Okvir za uspostavljanje sistema FUK – COSO model\n4. Organizaciono uspostavljanje sistema FUK – preduslovi za uspostavljanje sistema FUK\nModul 2 – Uvod u finansijsko upravljanje i kontrolu, koji obuhvata sledeće teme:\n1. Dokumentovanje sistema FUK, koji obuhvata sledeće teme:\n2. Lista poslovnih procesa – identifikovanje i segmentiranje poslovnih procesa, izrada Liste poslovnih procesa\n3. Mape poslovnih procesa – opisivanje poslovnih procesa, izrada mapa poslovnih procesa\n4. Procedure – opis poslovnih procesa, dijagram toka poslovnih aktivnosti\nModul 3 – Upravljanje rizicima, koji obuhvata sledeće teme:\n1. Rizici - definicija, identifikacija rizika, analiza i procena rizika, odgovor na rizike\n2. Dokumentovanje rizika - registar rizika, strategija upravljanja rizicima i izveštavanje o rizicima\n3. Kontrolne aktivnosti – definicija, značaj, vrste, oblici, korektivne radnje\n4. Osnovne karakteristike kvalitetnih sistema FUK\n5. Dalji razvoj i unapređenje sistema FUK – praćenje, unapređivanje, ažuriranje i izveštavanje o sistemu FUK


Saopšteno o čemu su razgovarali Đukanović, Krivokapić, Abazović i Bečić - Sputnjik Srbija\n20:44 08 Mart 2021\n19:22 15.01.2021 Preuzmite kraći link\nBez institucija i njihovog daljeg razvoja, nema ni demokratskog ni ekonomskog napretka zemlje, navodi se u zajedničkom saopštenju predsjednika Crne Gore Mila Đukanovića, predsjednika Skupštine Alekse Bečića i premijera Zdravka Krivokapića. Sastanku je prisustvovao i potpredsjednik Vlade Dritan Abazović.\nSastanak je inicirao Krivokapić, a na njemu je, kako je saopšteno iz Vlade, razgovarano o pitanjima koja su nacionalno važna i za vlast i za opoziciju, i za sve građane Crne Gore.\n„Na sastanku su razmotrena pitanja koja se tiču funkcionalnosti države, institucija i njihovog daljeg razvoja, bez čega nema ni demokratskog ni ekonomskog napretka zemlje. Iskazana je spremnost da se taj interes slijedi kao zajednički nacionalni interes i unapređuje zajednička odgovornost prema potrebi daljeg razvoja Crne Gore kao evropskog društva, kvalitetnijeg životnog standarda i slobode pojedinca“, navodi se u zajedničkom saopštenju.\n„Razgovarano je i o pitanjima koja su bila predmet nerazumijevanja u prvim etapama funkcionisanja kohabitacije i iskazana je spremnost da se većom inicijativnošću za saradnju i konstruktivnošću u dijalogu unapređuju i stvaraju uslovi da imamo model kohabitacije, koji će voditi efikasnijem funkcionisanju vlasti i doprinositi kvalitetnijem legitimisanju Crne Gore i njene demokratije u međunarodnoj javnosti", zaključuje se u zajedničkom saopštenju.\nAleksa Bečić, Dritan Abazović, Zdravko Krivokapić


eKapija | Koncesije kao opšteprihvatljiv model izgradnje\nIzvor: Tanjug | Subota, 21.03.2015.| 12:18\nKoncesije kao opšteprihvatljiv model izgradnje\nNakon što je susedna Hrvatska nedavno odustala od međunarodnih koncesija na autoputeve, vlast u Srbiji smatra da je to otvorilo šansu Srbiji, a stručnjaci - da bi koncesioni ugovori ubrzali izgradnju putne infrastrukture u zemlji i omogućili punjenje budžeta.\nKoncesija je zapravo pravo korišćenja prirodnog bogatstva, dobara u opštoj upotrebi ili obavljanja delatnosti od opšteg interesa koje nadležni državni organ (koncedent) ustupa domaćem ili stranom licu (koncesionaru) na određeno vreme, pod određenim uslovima i uz plaćanje koncesione naknade.\n"Build - operate - transfer" (izgradi-koristi-predaj) je sistem izgradnje ili rekonstrukcije i finansiranja kompletnog objekta, uređaja ili postrojenja, zatim njegovo korišćenje i predaja u svojinu Srbije u ugovorenom roku. Koncesionar gradi, održava, koristi objekte i obavlja koncesionu delatnost, to jest koristi dobra od opšteg interesa u skladu s propisima.\nKoncesija se može dati na rok do trideset godina, a on se određuje u zavisnosti od predmeta koncesije i očekivane dobiti u obavljanju koncesione delatnosti.\nSrpski premijer Aleksandar Vučić izjavio je ranije da svojom najvećom strateškom greškom smatra to što Srbija nije dala koncesiju za puteve, kao što je to učinila Hrvatska. A, nakon što je Hrvatska od toga odustala, on smatra da to velika šansa za Srbiju.\nStručnjaci objašnjavaju da su pozitivni efekti koncesija - priliv kapitala, zapošljavanje radnika i transfer novih tehnologija, te da su, na primer, u Srbiji pogodni delovi za koncesionu gradnju na Koridoru 11, s obzirom na to da na pravcu prema Crnoj Gori postoji solidan promet vozila.\nDržava trenutno pregovara sa kineskim partnerima o koncesiji, kako je ranije najavljeno, za gradnju i održavanje dela Koridora 11 od Surčina do Obrenovca u dužini od 17,6 kilometara i od Preljine do Požege u dužini od 30,9 km, kao i upravljanju, održavanju i korišćenju deonice od Obrenovca do Preljine duge 103 km.\nPotpredsednik Građevinsko-industrijske komore Srbije Goran Rodić ukazuje da ima više vrsta koncesija, te da kod izgradnje autoputeva, na primer, koncesionar svojim parama investira gradnju, umesto što se država zadužuje kreditima.\nKoncesionaru se potom ta dobra daju na korišćenje na određeno vreme s tim da koncesionar, kada je o putevima reč, ima pravo da naplaćuje putarinu, ali je dužan i da održava taj putni pravac.\n-To je jedan od načina finansiranja gradnje kada država nema svoja sredstva ili ne može više da se zadužuje za velike infrastrukturne projekte - istakao je Rodić za Tanjug.\nObjašnjava da u koncesiju mogu da se daju i već izgrađeni putni pravci ili druga dobra, što podrazumeva pre svega njihovo održavanje, ali i punjenje budžeta.\nPrema njegovim rečima, predmet koncesije mogu da budu i poljoprivredno zemljište, šume, energetski i drugi objekti ili plovni putevi, u zavisnosti od toga kakav se ugovor napravi.\nKod autoputeva, na primer, koncesionar može da traži od države da garantuje određeni promet vozila i, ukoliko bi on bio manji, država je dužna da mu nadoknadi izgubljenu dobit.\nRodić navodi da na Ibarskoj magistrali postoji dosta veliki promet vozila i da autoput od Beograda do Crne Gore može da bude interesantan investitorima za koncesiju.\n- Ima puno pozitivnih primera koncesija, u evropskim zemljama većina autoputeva je tako izgrađena - podseća Rodić dodajući da je ranije, na primer, u Austriji pod koncesijama bio veliki broj autoputeva, tunela i železnica i da su "svi su bili zadovoljni".\nPodsetio je i da su domaćim firmama u nekadašnjoj Jugoslaviji nuđene koncesije u Africi i da je, na primer, tadašnje građevinsko preduzeće "Partizanski put" u Tanzaniji učestvovalo u koncesionoj gradnji tamošnjeg autoputa sa jednom evropskom kompanijom.\nUpozorava, međutim, da kod koncesione gradnje postoji opasnost da dođe i do raznih problema, te je stoga najvažnije, kaže, da se što preciznije definiše svaka stavka koncesionog ugovora.\nKoncesionar, ukazao je, ukoliko je privatna kompanija, može da traži, na primer, da ugovor ili deo tog dokumenta ostane poslovna tajna, što je sve stvar dogovora.\nSrbija je do sada imala uglavnom loša iskustva sa koncesijama, a najsvežiji primer je ugovor o koncesiji za izgradnju, korišćenje i održavanje autoputa Horgoš - Požega sa španskom firmom FCC i austrijskom "Alpinom".\nRok ove koncesije je bio dogovoren na 25 godina, a predmet ugovora je bila izgradnja leve trake autoputa Horgoš - Novi Sad, u dužini od 107 kilometara i pun profil autoputa od Novog Sada do Požege, dužine 148 kilometara.\nZbog neispunjenja ugovorenih obaveza u vezi obezbeđenja sredstava za finansiranje koncesione delatnosti, do 31. marta 2008. godine, ovaj ugovor je raskinut.\nPostojao je i ugovor o koncesiji za izgradnju, korišćenje i održavanje dela autoputa od Novog Sada do Beograda, sa dvema domaćim firmama i tadašnjom Beogradskom bankom, ali je i on propao.\nInteresantna koncesija realizovana je 1991. godine na izgradnji mosta preko Drine - Pavlovića ćuprije. Ova koncesija je dodeljena na 30 godina, a koncensionar je finansirao i izgradio most i tako stekao pravo da naplaćuje putarinu.\nInače, prve predratne koncesije u Kraljevini Srbiji, odnosno Kraljevini Jugoslaviji, dodeljivane su, uglavnom, za eksploataciju rudnog bogatstva. Posle Drugog svetskog rata, pa sve do 90-tih, u Jugoslaviji nije bilo koncesija.\nPravni institut koncesije, kao ustupanja odredenih ovlašćenja državne i javne vlasti privatnim licima, ustanovljen i primenjivan još u rimskom pravu.\nmeđunarodne koncesije na autoputeve\nsistem build operate transfer\nsistem izgradi koristi predaj\ndeonica Obrenovac Preljina\nkoncesija nad poljoprivrednim zemljištem\nkoncesija nad šumskim zemljištem\nkoncesija nad plovnim putevima\nautoput Beograd Crna Gora\ntraka autoputa Horgoš Novi Sad\ndeonica Novi Sad Požega\nmost preko Drine Pavlovića ćuprija


Marka ŠKODA produžila poslovnu saradnju sa FK Željezničar i FK Sarajevo - Novosti - Porsche Bosna i Hercegovina\nMarka ŠKODA produžila poslovnu saradnju sa FK Željezničar i FK Sarajevo\nSarajevo, 22. juli 2016. - U prostorijama ŠKODA salona Porsche Sarajevo danas je održana konferencija za medije povodom sutrašnjeg gradskog derbija. Prije najave utakmice, ozvaničen je nastavak saradnje kompanije Porsche BH d.o.o. sa pomenutim sarajevskim klubovima kroz marku ŠKODA.\n"Za početak koristim priliku da vam se zahvalim što ste se odazvali našem pozivu i da se posebno zahvalim direktoru Senadu Olovčiću i kompaniji Porsche BH što nam je ustupila svoje prostorije za današnju press konferenciju. Mi već izvjesno vrijeme imamo jako dobru saradnju sa kompanijom Porsche BH i njihovim brendom Škoda i današnje potpisivanje novog ugovora o saradnji će biti samo nastavak te dobre saradnje.", rekao je direktor FK Željezničar, Mirsad Šiljak.\n"Brend Škoda i firma Porsche BH višegodišnji je poslovni partner sa FK Sarajevo i novim ugovorom nastavljamo ovu uspješnu saradnju. Zaista, zadovoljni smo ovom saradnjom i cijenimo ovo partnerstvo. Saradnja je počela u 2011. godini i sada, ulazimo u petu godinu ove saradnje. Podrška se nastavlja u sezoni 2016/17 i današnjim potpisivanjem ugovora je to i ozvaničeno.", kazao je direktor FK Sarajevo, Dino Selimović.\n"Kažu da najbolji idu uz najbolje, pa je tako saradnja sarajevskih klubova i Škode kao jednog od najuspješnijih auto brendova na bh. tržištu sigurno dobra kombinacija. Mi dijelimo iste vrijednosti i nastavak naše podrške nije bio upitan poslije zaista dobre saradnje koju smo imali do sada", istakao je direktor Porsche BH d.o.o., Senad Olovčić.